Personaliti Terkenal Bakal Bedah Buku Di BdB Hujung Minggu Ini

Buku dan Bazar (BdB) edisi pertama pada akhir bulan Februari yang lalu telah mendapat sambutan yang menggalakkan dari para pengunjung dan vendor. Kira-kira hampir 1,000 orang pengunjung dan lebih 30 vendor terlibat. Ia satu angka yang positif bagi sebuah program yang pertama kali diadakan.

Program gabungan buku dan bazar anjuran Perbadanan Kota Buku ini telah dirasmikan oleh Pengerusi Kota Buku Tan Sri Abd. Ghafar bin Mahmud, Ketua Pegawai Eksekutif Kota Buku Sayed Munawar, Penasihat PTS Media Group Sdn Bhd Profesor Emeritus Abdullah bin Hassan dan Ketua Pegawai Eksekutif ITBM Hj Mohd Khair bin Ngadiron.

Jika Buku dan Bazar Februari telah mengetengahkan pelbagai acara menarik seperti Teh Tarik Session bersama Sasterawan Negara Datuk Kemala, dan penyertaan Gen Xtreme Sport serta para pengunjung dan vendor yang menyokong, mendengar dan memberi respon, Buku dan Bazar Mac pastinya menjanjikan suatu kelainan.

Bagi edisi Mac 2015, Buku dan Bazar akan berkumpul di Dataran Underground yang sama. Ia tidak seperti edisi pertama yang mengasingkan Buku di Dataran Underground (UG) dan bazar di perkarangan Perpustakaan Kuala Lumpur (PKL).

Buku dan Bazar Edisi Kedua
Tarikh: 28 & 29 Mac 2015
Masa: 10.00am – 8.00pm
Tempat: Dataran Merdeka (Underground)

Penganjur program ini telah menambahbaik fasiliti dengan menyediakan tempat berlepak yang lebih santai, persembahan seni muzik melalui aktiviti pukulan-pukulan drum dari Drum Simfoni, petikan gitar dari buskers. Tidak lupa juga ada slot talks berkonsep Book Review di pentas utama BdB.

Personaliti-personaliti terkenal akan berkongsi isi buku yang telah mereka baca sebelum ini. Ia adalah satu sesi perkongsian yang menarik buat para pengunjung.


Gabungan Buku Dan Bazar Tempa Kelainan Mulai 28 Februari Ini

Sejak kebelakangan ini fenomena bazar telah melanda negara. Kebiasaannya kita akan temui bazar-bazar yang menjual pelbagai produk dari niche fashion dan makanan dan minuman. Terbaru, Kota Buku akan menganjurkan satu acara khas menggabungkan buku dan bazar. Inilah peluang untuk anda menemui kelainan berbanding bazar-bazar sebelum ini. Oleh itu, catat ini di dalam planner anda:

Tarikh: 28 Februari – 1 Mac 2015
Tempat: Dataran Merdeka (Underground)
Masa: 10.00 pagi – 8.00 malam

Buku dan Bazar ini bukan sahaja menampilkan pelbagai genre buku, penulis kegemaran anda dan bicara buku, terdapat pelbagai aktiviti yang menarik turut diadakan pada hari-hari tersebut.

Buku dan Bazar merupakan satu usaha oleh Kota Buku untuk mewujudkan satu platform yang memayungi pembaca, penjual buku dan generasi orang muda dengan menyatukan 3 elemen popular masa kini iaitu membeli-belah, muzik dan komuniti di satu tempat pada setiap hujung bulan sambil mengimarahkan budaya pembacaan dengan gaya baru dan segar. Maka, Buku dan Bazar akan turut disertai persembahan busking, aktiviti seni, jualan mobile booth, baju-T, dan pelbagai aktiviti menarik lagi seperti dinyatakan di bawah ini:

Jika anda mahu jadi sebahagian daripada fenomena Buku dan Bazar, sertainya pada 28 Februari dan 1 Mac 2015 ini di Underground Dataran Merdeka. Anda boleh hadir dari pukul 10 pagi hingga 8 malam bersama rakan-rakan. Malah, ibu bapa juga boleh membawa anak-anak sebagai salah satu usaha menyemai budaya membaca sejak dari awal lagi.


Buku Ini Banyak Mempengaruhi Gaya Pemikiran Steve Jobs. Kami Pun Tak Sangka

Sebut saja Steve Jobs, pasti ramai yang kenal siapa beliau.

Kali ini kami ingin kongsikan dengan anda antara buku yang banyak mempengaruhi gaya pemikiran beliau.

Steve Jobs memang telah melakarkan sejarah dalam dunia perniagaan terutamanya dalam dunia teknologi peralatan komunikasi. Berbagai perkara hebat diperkatakan terhadap Steve Job.

Kisah hidupnya ditulis oleh ramai orang. Ramai yang berminat nak tahu apa yang membezakan Steve Jobs dengan orang lain yang membuatkan dia jadi hebat.

Antara perkara menarik yang ditulis oleh yang boleh kita perhatikan adalah senarai buku-buku yang dibaca oleh Steve Jobs. Buku-buku tersebut banyak mempengaruhi cara hidup serta cara berfikir Steve Jobs.

Memang tabiat membaca buku terutamanya buku ilmiah banyak manfaatnya terhadap pembinaan akal fikiran. Banyak hijab terbuka hasil daripada aktiviti pembacaan. Hijab yang dulu tertutup kita tak nampak akan diangkat sebaik saja kita mengutip ilmu-ilmu daripada mereka yang berilmu.

Ada banyak buku yang memberikan kesan terhadap cara Steve Jobs berfikir. Di sini, saya berminat untuk senaraikan beberapa buah buku berkaitan dunia spiritual yang memberikan impak pada cara Steve Jobs berfikir.

Jom kita lihat apakah antara buku-buku dalam bab spiritual yang Steve Jobs anggap dan syorkan agar semua orang baca.
Pengaruh buku spiritual pada Steve Jobs

Antara buku-buku berkenaan spiritual yang menjadi rujukan Steve Jobs adalah seperti berikut:

Sebuah buku tulisan Paramahansa Yogananda yang merupakan seorang pengamal Yoga berbangsa India. Steve Jobs terjumpa buku tulisan Guru Yoga itu ketika dia menginap di sebuah rumah rehat di kaki gunung Himalaya. Ketika itu Steve Jobs masih mudah dan bersekolah.

Buku yang ditinggalkan oleh pelancong yang menginap di tempat sama sebelum itu dijumpai oleh Steve Jobs. Dia mula membaca lalu menarik minat Steve Jobs sehingga dibacanya berulang-ulang kali. Buku itu menjadi rujukan beliau sejak hari itu dan diulang bacanya setiap tahun.

Ini satu lagi buku spiritual yang ditulis oleh seorang sami buddha berbangsa Jepun Shunryu Suzuki.

Steve Jobs berkesempatan mengikuti kelas pengajian yang diajar oleh Shunryu Suzuki.
Sebenarnya, pencarian terhadap dunia meditasi dan spiritual ini adalah lanjutan serta pengaruh daripada pembacaan buku pertama di atas.

Steve Jobs benar-benar terpengaruh dalam dunia ajaran Zen sehingga dia berhasrat untuk pergi dan tinggal di Eihei-ji, sebuah Kuil Zen di negara Jepun. Namun atas nasihat gurunya, dia kekal menetap di California.

Konsep Zen banyak mempengaruhi cara hidup dan cara berfikir Steve Jobs sehinggalah ke dalam dunia perniagaan sekalipun dia kekal dengan pengaruh Zen. Cara Steve Jobs berfikir untuk melahirkan inovasi banyak tertumpu pada konsep Zen yang mementingkan keperluan serta kegunaan diikuti dengan rekabentuk.

Ini merupakan sebuah buku spiritual yang ditulis oleh Ram Dass. Ia berkisar kepada panduan untuk mengamalkan meditasi.

Buku ini juga memberikan impak besar pada Steve Jobs dari segi matlamat untuk hidup dan fokus pada memberikan sumbangan pada kehidupan masyarakat.

Ramai lagi orang lain yang berjaya hasil suntikan daripada pencarian terhadap perkara spiritual. Dalam bahasa mudahnya kita boleh faham bahawa pencarian terhadap ilmu jiwa atau hati banyak memberikan kesan dalam kehiduan dan kejayaan manusia.

Kajian juga menunjukkan bahawa setakat mempunyai IQ yang tinggi belum menjamin sebarang kejayaan dalam hidup. Manusia memerlukan apa yang dipanggil sebagai Emotional Intelligence untuk meningkatkan potensi diri.

Kajian juga mengesahkan bahawa semua keputusan kita dibuat oleh emosi berbanding akal yang rasional. Oleh itu, sesiapa yang berjaya mengawal hati atau emosi, insyaallah akan lebih cerah harapannya untuk mencapai kejayaan.

Tetapi malangnya ramai umat Islam yang tak pernah teringat untuk menghabiskan bacaan Al-Quran dalam bahasa yang dia dapat faham. Orang Melayu baca Quran dalam bahasa Arab yang dia tak faham dan lebih tekankan lagu berbanding makna. Bagus bukan tak bagus, tapi perlu pergi lebih jauh lagi dan bukan sekadar berlagi sahaja.

Tak ada kitab atau buku lain yang lebih mendalam rangkumannya samada zahir atau batin, akal atau emosi berbanding kitab Al-Quran. Dan kita yang mengaku Islam itu tak pernah bersungguh-sungguh untuk menghabiskannya.

Kita boleh habiskan bacaan buku siri Bercakap dengan Jin semua jilid tapi tak luangkan masa baca tafsir Quran. Kita habiskan bacaan berbagai buku novel cinta dari zaman sekolah sampai tua, tapi tak pernah habiskan tafsir Quran.

Jangan lepaskan maklumat berkenaan spiritaul atau Tasawuf kalau anda nak berjaya. Banyak hasil hebat tulisan bijak pandai berkenaan bab spiritual yang boleh kita cedok. Bacalah….!

Anda juga boleh follow FB page Hidup Ringkas di sini


Buku Masak Baru IKEA Ini Untuk Mereka Yang Sangat Tak Pandai Memasak

IKEA Recipe Series yang baru mengajar anda untuk menyediakan makanan bila bila masa saja. Dibangunkan oleh Leo Burnett sebagai bahan kempen pemasaran, poster buku masak ini berfungsi sebagai resepi dan pembalut makanan. Arahan menyediakan makanan dilukis menggunakan food-safe ink pada kertas minyak. Apabila semua sudah sedia, anda hanya perlu gulung/bungkus kertas dan masukkan dalam ketuhar. Buku masak ini tidak menggunakan perkataan sebagai arahan sebaliknya grafik yang membolehkan anda mengetahui berapa banyak sesuatu bahan itu perlu digunakan. Malangnya, resepi yang dibuat hanya menggunakan bahan bahan daripada makanan sejuk beku IKEA dan diedarkan di Canada. Mungkin sedikit masa lagi kita boleh lihat poster ini di Malaysia. Tonton video IKEA Recipe Series di atas.


Mesej Penting Buat Setiap Kakitangan Facebook Dalam Sebuah Buku Merah Kecil

Pada akhir tahun 2012, ketika Facebook baru sahaja mencecah lebih daripada satu billion pengguna, sebuah buku merah mula muncul di atas meja setiap kakitangan. Buku ini penuh dengan inspirasi, kata-kata dengan gaya propaganda tentang sejarah dan nilai-nilai Facebook. Sebelum ini, isi kandungan – malah kewujudan buku ini – tidak diketahui oleh orang di luar lingkungan syarikat Facebook.

Walau bagaimanapun, ianya berubah apabila seorang bekas designer (pereka cipta), Ben Barry, yang menerbitkan buku ini ketika beliau bekerja dengan Facebook, menyiarkan satu siri gambar imbasan daripada buku tersebut.

Barry menubuhkan studio cetak Facebook – yang dikenali sebagai Analog Research Lab.

Di mana beliau “mereka cipta logo, bermain dengan typografi, mencetak poster dan membuat buku”.

Persona korporat Facebook dipakej menarik dalam sebuah buku merah kecil. Barry memberitahu:

Semakin Facebook berkembang, semakin sukar menerangkan misi, sejarah dan budaya Facebook kepada kakitangan baru.

Selama beberapa tahun, (sejak Facebook ditubuhkan), banyak perbincangan dan debat yang membentuk syarikat telah berlangsung.

Untuk kakitangan baru, maklumat itu sukar untuk ditemui walaupun mereka tahu apa yang mereka cari.

Facebook mahu mempakejkan kebanyakan cerita-cerita dan idea-idea ini dalam satu tempat.

Barry membentuk satu pasukan, memohon dana, Mark Zuckerberg memberi sedikit maklum balas dan voila!

Terdapat beberapa twist menarik terhadap kata-kata yang sudah sememangnya popular. Tiada istilah ‘berlemah-lembut’ dalam Facebook.

Dalam gambar ini, Facebook mengubah motto tidak rasmi US Post Office, yang asalnya diambil daripada kata-kata Greek silam.

Dan ada ketika, Facebook ‘mengusik’ TechCrunch.

Buku ini tidak selalu mengikut falsafah Facebook – dalamnya terdapat perancangan 3, 5 dan 10 tahun kebelakang!

Sesetengah idea – seperti Instant Articles – telah diusahakan buat kesekian lamanya. (Rupert Murdoch dalam gambar.)

Dan akhirnya, buku ini menyampaikan satu mesej penting untuk seluruh kakitangan Facebook.

BACA: Mark Zuckerberg Sudah Cukup Pandai Tetapi Beliau Mahu Membaca Lebih Banyak Buku Tahun Ini

BACA Lagi: 5 Sebab Penting Anda Perlu Hadiri Vocket Talk Siri Kedua

LIKE dan FOLLOW Vocket di Facebook serta Instagram


Buku Sihir Orang Mati Sepanjang 9 Meter Ditemui Di Mesir, Ditanam Bersama Para Dewa

Kerajaan Mesir telah mengumumkan penemuan ‘Book of the Dead’, helaian papirus sepanjang 9 meter yang ditemui bersama-sama dengan ratusan mumia dan patung gangsa di kompleks arkeologi Saqqara, selatan Kaherah, 30 Mei lalu semasa misi mencari makam Imhotep, Dewa Perubatan dan arkitek Mesir Purba, lapor The Washington Post.

Terdapat 250 sarkofagus dan 150 patung dewa Mesir Purba seperti Anubis, Bastet, Osiris, Amunmeen, Isis, Nefertum dan Hathor ditemui. Selain itu, juga ditemui patung Imhotep, dewa perubatan serta arkitek terkenal Mesir Purba.

Imhotep adalah seorang pegawai dan kaunselor dalam kepimpinan Firaun Djoser, abad ke-27 SM, seperti yang dipetik dari Britannica. Dia dipercayai sebagai arkitek Piramid Djoser-piramid tertua di Mesir. Rekod kuno yang ditulis ratusan tahun selepas kematiannya memuji kebolehan perubatannya yang luar biasa. Kemudian diikuti kemunculan komuniti kecil yang mengangkat Imhotep sebagai tuhan dan menyembahnya. Imhotep adalah salah satu daripada beberapa tokoh Mesir Purba daripada kalangan bukan diraja yang dijadikan tuhan.

“Misi arkeologi Mesir di Tanah Perkuburan Bubastian di Necropolis Saqqara menemui koleksi 250 keranda kayu yang dicat dan tembolok gangsa terbesar yang mengandungi koleksi 150 patung gangsa dewa Mesir purba pelbagai saiz,” lapor Kementerian Pelancongan dan Antikuiti Mesir.

Selain mumia dan patung, ahli arkeologi juga menemui helaian papirus sepanjang 9 meter yang diketahui sebagai sebahagian daripada Kitab Orang Mati.

Melaporkan dari Britannica, Book of the Dead ini mengandungi jampi yang diletakkan pada keranda untuk menjaga si mati di dunia selepas mereka meninggal dunia. Kadang-kadang juga menulis pujian kepada Ra, tuhan matahari Mesir kuno. Adalah diketahui bahawa terdapat 200 bab Kitab Orang Mati, tetapi tidak satu pun kubur yang ditemui mempunyai bab yang lengkap.

Kesemua artifak ini ditemui di Saqqara, sebuah kompleks pengebumian Mesir Purba yang terletak di selatan Kaherah. Saqqara ialah tapak Warisan Dunia UNESCO yang menempatkan bukan sahaja tempat makan, tetapi juga piramid dan tapak purba yang lain.

Patung Firaun Ramses II berusia 3000 tahun dijumpai tertanam di kawasan setinggan Cairo. Rujuk pautan di bawah untuk membaca.

Patung Firaun Ramses II Berusia Lebih 3000 Tahun Dijumpai Tertanam Di Kawasan Setinggan Cairo

Arkeologi Mesir Temukan Kuil Purba, Dipercayai Tempat Pemujaan Raja Para Dewa

Saintis Rancang Mahu Hidupkan Semula Gajah Purba Yang Pupus 4,000 Tahun Lalu


Bulan Bintang Cipta ‘Malaysia Book Of Records’, Guna 350 Dron Khas Dari UK Untuk Pertunjukan Fesyen

Tinggal lagi kira-kira dua bulan sahaja sebelum umat Islam di seluruh Malaysia menyambut perayaan Hari Raya Aidilfitri. Pelbagai jenama fesyen lokal sudah mula mempromosikan pakaian mereka untuk menarik perhatian pelanggan.

Pada malam Sabtu lalu jenama lokal Bulan Bintang telah mencipta ‘Malaysia Book Of Records’ apabila menggunakan kira-kira 350 unit dron untuk dipersembahkan kepada para pengunjung yang datang ke acara pertunjukan fesyen ‘Bulan Bintang Takes The Sky’ yang bertempat di Menara Kuala Lumpur.

Menurut Azzim Zahid Azmi, pengasas Bulan Bintang, beliau telah membawa pasukan formasi dron khas dari United Kingdom yang berpengalaman membuat persembahan seperti di Piala Dunia FIFA, kejohanan sukan Olimpik Tokyo dan banyak lagi.

Semalam, sejarah baru tercipta untuk kami di Bulan Bintang.

Team dari UK dtg untuk buat drone show di fashion show kami. We are the 1st ever local brand yg pernah buat benda ni di Malaysia.

350 biji drones digunakan utk break rekod Malaysia.

I’m beyond proud. Alhamdulillah. pic.twitter.com/XviFNPNs50

— meri (@meripergibulat) February 19, 2023

Selain persembahan dron, beliau turut menggunakan projection mapping di tiang Menara KL yang memaparkan gimik dan juga nama-nama jenis koleksi Bulan Bintang untuk tahun ini.

Menurut Azzim, beliau mendapat idea untuk membuat pertunjukan fesyen seperti itu selepas mendapat inspirasi selepas melihat kehebatan formasi dron ketika bercuti ke luar negara.

“Apa yang dapat saya simpulkan, kos untuk formasi ini sendiri menelan belanja 80 peratus daripada kos keseluruhan. Kiranya untuk ‘Bulan Bintang Takes The Sky’ ia menelan belanja RM2 juta,” terang Azzim.

MEMANG WOW! ✨💜💫 Sempena pertunjukan fesyen Raya2023, #BulanBintang mencipta rekod di Menara KL apabila menjadi satu-satunya jenama lokal Malaysia yang mempertontonkan pertunjukan dron terbanyak sehingga berjaya tersenarai di Malaysia Book of Records. Formasi dron yang diterbangkan juga membawa satu kisah perjalanan Bulan Bintang sejak dari mula jenama ini bertapak. Tak sia-sia Azzim belanjakan RM2 juta untuk bawa team dari United Kingdom bagi persembahan dron ini. #majalahremaja #remajanews #bulanbintanghq #bulanbintang2023 #fyp #fypage #fypシ゚viral

“Walaupun kali pertama buat event, kali pertama buat fashion show, kami cuba sedaya upaya untuk sajikan the best experience kepada audience yg datang physically or virtually.

“Puas hati rasa bila dapat feedback daripada ramai orang yang datang semalam, semuanya enjoyed the show.

“Bulan Bintang berjaya memecahkan rekod Malaysia – Most Drones Used In A Light Show. Tiada kata syukur yang saya boleh gunakan untuk represent perasaan aku untuk ini selain ucapan Alhamdulillah,” petik perkongsian Azzim melalui Instagram miliknya.

HELOKKK semua bila berbaju Melayu & Kurta sebenar, yang tak pelik-pelik. 😍😍 #NadhirNasar #MierulAiman #imranbard #AzfarHeri untuk BulanBintangHQ. 🔥#majalahremaja #remajanews #bulanbintang #bulanbintang2023 #raya2023 #raya #projekhighcounciledit

Sempena Hari Raya Aidilfitri nanti, Bulan Bintang menyediakan koleksi Raya Ready To Wear (RTW) terdiri daripada 68 rekaan dan 326 pilihan warna eksklusif yang boleh dipakai sedondon oleh ahli keluarga.

Bulan Bintang menampilkan duta-duta terkemuka untuk tahun ini seperti Shukri Yahaya, Nadhir Nasar, Beto Kusyairy, Hannah Delisha, Daiyan Trisha dan Sharnaaz Ahmad.

Pengunjung yang hadir pada malam ‘Bulan Bintang Takes The Sky’ turut berpeluang melihat persembahan istimewa daripada Dolla, Ernie Zakri dan Syamel.

“Semoga apa yg kami bawakan semalam sedikit sebanyak memberi inspirasi kepada ramai orang di luar sana. Semua yang berlaku semalam bermula daripada sekecil-kecil impian.

“Jangan takut untuk berimpian. Mimpi biar sampai Bulan Bintang,” kata Azzim.


Bulan Makin Jauh Dari Bumi Setiap Tahun, Ini Apa Yang Anda Perlu Tahu

Bulan mula perlahan-lahan bergerak menjauhi Bumi. Fenomena yang dipanggil Lunar Retreat ini bukanlah sesuatu yang baharu. Menurut laporan Secret Of Universe dan pemerhatian misi angkasa, Bulan akan menjauhkan dirinya dengan Bumi kira-kira empat sentimeter setiap tahun.

Alasan kenapa Bulan bergerak menjauhi Bumi dipercayai berlaku disebabkan oleh interaksi graviti dan peningkatan aktiviti geologi di Bumi. Peristiwa ini akan memburukkan lagi aktiviti pasang surut antara Bulan dan Bumi. Fenomena ini juga memperlahankan putaran Bumi dan meningkatkan tempoh hari.

Untuk makluman, terdapat teori bahawa Bulan pernah menjadi sebahagian daripada Bumi. Teori ini dipanggil Big Splash atau Theia Impact. Theia adalah nama dewi dalam mitologi Yunani yang merupakan ibu kepada Selene, dewi bulan.

Pada 2019, laman web Astronomy menjelaskan teori bahawa Bulan berasal dari Bumi. Teori ini muncul pada tahun 1970-an apabila penyelidik mencadangkan Great Impact Hipotesis iaitu apabila Bumi berlanggar dengan objek angkasa yang mempunyai saiz sebesar Bumi.

Akibatnya, sebahagian daripada Bumi terhempas ke udara yang kemudiannya terbentuk menjadi bulan. Objek angkasa yang melanggar Bumi kemudiannya dipanggil Theia.

Teori ini masih dibincangkan di kalangan saintis, tetapi kedudukan teori ini agak kukuh. Sebabnya, data dari Apollo mengatakan bahawa Bumi dan Bulan adalah sangat serupa secara kimia. Dan kini, bagi mendapatkan jawapan yang lebih jelas, para saintis cuba melakukan misi robotik di Bulan untuk memahami secara mendalam komposisi Bulan.

Jika Bumi dijual, berapakah harganya? Untuk bacaan lanjut, klik pautan di bawah.

Tahukah Anda Pada 900 Tahun Dahulu, Bulan Pernah Hilang Dari Langit?

Saintis Dakwa Bumi Bergerak Laju, Kurang Dari 24 Jam Sehari


Bulan Puasa Sudah Tiba! Ini 5 Hidangan Yang Wajib Ada Ketika Anda Berbuka

Bagai tak terasa waktu berlalu, tahu-tahu sahaja kita sudah menghampiri bulan yang paling dinanti-nantikan kaum muslimin iaitu Ramadan. Bila sebut pasal bulan istimewa ini mesti anda sudah terbayang kemeriahan dia macam mana betul tidak?

Lagi-lagi bila teringatkan Bazaar Ramadan dan aneka pilihan hidangan yang ditawarkan, boleh jadi rambang mata dibuatnya. Tapi, dalam banyak-banyak hidangan dekat Bazaar tu mesti tak boleh lawan 5 makanan ni, yang wajib ada ketika berbuka.

Untuk sesetengah orang, tidak lengkap hidangan berbuka puasa kalau tidak ada kuih-muih. Antara kuih yang mendapat sambutan di kala bulan Ramadan biasanya ialah pulut panggang, samosa, kuih cara berlauk, kuih seri muka dan banyak lagi!

Kalau anda perasan, gerai murtabak dan roti john adalah antara gerai yang paling mendapat sambutan di Bazaar Ramadan dan biasanya memang kena beratur panjang sikit kalau nak beli dua makanan ini.

Tapi, apalah sangat setakat beratur tu yang penting ada murtabak dan roti john dekat atas meja untuk berbuka nanti kan?

Nasi dengan orang Malaysia memang tidak boleh dipisahkan, tengok sahajalah variasi pilihan nasi yang ditawarkan dekat Bazaar Ramadan. Dari nasi lemak, nasi berlauk sampailah ke nasi minyak dan nasi kerabu semuanya sedap-sedap belaka! Buat kita jadi tidak tentu arah nak memilih.

Air buah adalah pilihan paling ideal untuk berbuka puasa! Rasa manis buahan-buahan yang segar bersama ais batu yang menyamankan. Fuhh.. Tak cukup segelas rasanya. Lagi-lagi kalau dapat air tembikai, memang layan geng.

Tak lengkap rasanya berbuka tanpa pencuci mulut ataupun manisan. Pilihan manisan yang sering menjadi tumpuan pada bulan puasa ini mestila tepung pelita dan cendol!

Cendol itu nak pula makan sebaik sahaja berbuka, memang lega rasanya tekak yang sudah seharian menahan haus. Tapi, tahun ni apa kata kita tukar sikit, kita cuba cendol yang lain dari yang lain. Cendol apa agaknya tu?

Berita baik! Sekarang anda sudah boleh nikmati Cendol Gula Melaka bersama Waffle kegemaran ramai dari A&W!

Gabungan rasa manis-manis gula melaka dan cendol di atas Waffle ini benar-benar saling melengkapi tau, rasanya tidaklah terlalu manis tapi  cukup memikat rasa.

Ditambah pula dengan kelemakan rasa aiskrim vanilla, memang layan. Kalau tidak cukup satu scoop aiskrim, jangan risau anda juga boleh pilih double scoop aiskrim okay!

Cendol Gula Melaka Waffle ni hadir dengan dua pilihan sama ada Classic Waffles ataupun Waffle-To-Go yang didatangkan dalam cup bagi memudahkan anda yang nak tapau. Senang geng, tinggal buka penutup cup lepas tu terus makan sahaja!

Bagi meraikan Ramadan dan Hari Raya, A&W turut memperkenalkan dua hidangan terbaru iaitu Cheesy Golden Egg Coney dan Choco Banana Balls!

Cheesy Golden Egg Coney adalah personal favourite kami! Sos cheese nachos dan sos cheese parmesan diatas frankfurter yang diapit bun lembut menaikkan keseluruhan rasa hidangan.

Sekali gigit sahaja anda akan dapat nikmati rasa lemak keju yang sama sekali tidak akan buatkan anda muak. Sebaliknya, ia buatkan anda nak terus makan dan makan lagi. Sedar-sedar sudah habis geng.

Cheesy Golden Egg Coney tersedia dengan pilihan daging dan juga ayam. Kami gerenti dua-dua ni memang sedap, puas hati bila makan!

Choco Banana Balls pula adalah hidangan manisan yang sesuai dijadikan snek. Ianya digoreng sempurna dengan lapisan kulit yang rangup di luar tapi lembut di dalam.

Rasa manis manis custard pisang yang mengalir keluar bila digigit memang mantap! Sementara, sos coklat yang menyirami Choco Banana Balls membuatkan hidangan ini jadi lebih sempurna! Rangup, lemak dan manis! Serba cukup!

Istimewa untuk anda berbuka dan moreh nanti A&W tawarkan Riang-Ria Family Box yang sesuai sangat untuk dinikmati bersama tersayang! Dalam set ni anda juga boleh dapat ayam goreng, kentang goreng, Coney Mashed Potato dan minuman signature A&W iaitu RB!

Kesemua hidangan ini boleh didapati di mana-mana cawangan A&W berhampiran anda ataupun pesan sahaja secara atas talian melalui pautan di SINI. Senang kan? Tunggu apa lagi, jom order sekarang!

Untuk sebarang maklumat lanjut mengenai promo istimewa atau sebarang update terbaru dari A&W, anda boleh layari laman Facebook, Instagram dan Twitter rasmi A&W Malaysia.

Tahukah anda bahawa restoran A&W di Seremban telah berwajah baru? Klik pautan di bawah untuk melihatnya.

Berkonsepkan Gaya Retro, A&W Seremban Kembali Dibuka Selepas Diberi Nafas Baru

‘Dulu RM5 Kini Mencecah RM10’- Netizen Persoalkan Harga Ayam Gunting Yang Makin Mahal


Rindu Dengan Game ‘Bully’? Kini Permainan Ini Hadir Dengan Edisi Smartphone

Kata orang, tidak sah kalau main PlayStation 2 tapi tak pernah main game Bully, Shadow of the Colossus dan God Of War. Sebabnya, kesemua ini antara game legend buat konsol ini.

Sedar tidak sedar, siri permainan Bully kini sudah 10 tahun dilancarkan. Bagi menghargai para peminat game Bully, Rockstar Games telah mengeluarkan game Bully: Anniversary Edition khas buat smartphone. Pengeluaran game ini adalah secara serentak bagi platform Android dan iOS.

Anda boleh dapatkan permainan ini di Google Play Store dengan Harga RM28.99 dan $6.99 USD di Apple App Store. Pastikan anda menggunakan Android 4.0 keatas dan iOS 9 untuk membolehkan permainan epik ini dimainkan pada smartphone anda.

Khas buat peminat game Bully, mission manakah yang paling anda rindu untuk bermain semula?


18 Tips Menulis Dan Terbitkan Buku Travelog Dari 2 Penulis Bestseller

Nota Editor: 18 Tips berikut telah dikongsikan oleh 2 penulis ‘bestseller’ buku travelog iaitu penulis buku Advantura Pulang Ke Malaya (oleh Badrul Hisham) dan buku Travelog Mr Traveller (oleh Meor Farid Asyradi). Kami kongsikan semula di sini dengan izin dari 2 penulis ini. Semoga ia dapat dijadikan panduan buat anda yang turut ingin berkongsi pengalaman pengembaraan anda di dalam sebuah buku seperti mereka.

Kita mulakan dengan 8 tips berikut yang telah diberikan oleh Badrul Hisham yang telah berkayuh basikal dari London hingga ke Malaysia. Buku beliau yang bertajuk ‘Advantura Pulang Ke Malaya’ ini telah diterbitkan oleh DuBook Press.

1. PENGALAMAN yang berharga korang yang tertulis di dalam diari atau pun facebook boleh ditukarkan menjadi sebuah buku dan menjadi duit dan juga menjadikan inspirasi kepada kawan lain.

2. AYAT tak perlu sastera dan bombastik seperti Faisal Tehrani untuk menulis sebuah buku travelog. Yang penting semua orang faham. Contohnya, saya pergi ke Masjid Biru di kota gah Istanbul dan melihat seorang wanita berkulit putih langsat. Hati saya jatuh ke lantai (ayat straight forward tak berbunga)

Program Nasi Lemak Kopi O mengajak Sham untuk berkongsi pengalaman Sham setelah melihat muka depan buku Sham. Tak sangka buku ni sangat memberi inspirasi kepada ramai orang.

3. PENULISAN ni perlukan dedikasi dan kesabaran. Kalau korang dapat sabar melayan karenah orang Mesir yang kurang hajar dan kasar Italy, menulis buku ini lagi mudah dari melayan mereka.

4. JENIS– Ada dua jenis travelog. Yang pertama korang cerita tentang perjalanan day by day. Yang kedua jalan penceritaan lebih kepada benda yang best berlaku contohnya pengalaman kena kejar orang Arab di Mesir.

5. Dalam menulis travelog ini, mudah. Open Microsoft Word dan terus start menulis. Tidak ada limit words. Its all up to your imagination. Setiap hari target 1000 words tulis.

Ski is a part of my heart and I love what I do. Surely , I will pass it down to my child — in Zakopane.

6. PRINTING – Cetak sendiri memang untung banyak cuma kena kuat buat promotion sendiri. Cetak menggunakan publisher pula untung in the long run dan ramai yang akan beli.

7. Publisher – Selepas siap menulis di dalam word. Proses yang seterusnya ialah hantar kepada Karangkraf , Lejenpress, Fixie, Utusan, Popular atau MPH untuk mereka menilai sama ada untuk publish buku anda ke tidak. Kuncinya ialah percaya akan ada pihak yang ingin bekerjasama.

8. Enjoy – Penulisan korang ini ialah bukti kepada anak cucu cicit bahawa korang telah berjaya menggapai impian. Tulis dengan perasaan enjoy untuk memberi inspirasi kepada anak cucu cicit anda.

Cinta sejati!!
Apakah itu cinta sejati? Ini story best. Pakcik dan makcik lejen ni masa muda mengalahkan aku. Mereka sewa kereta bersama 3 sahabat dan drive dari Canada merentas America sampai Mexico. Abis satu America mereka pusing. Beribu ribu kilometer. Disneyland, Hollywood, New York, Niagara Falls. Semua dah sampai.

Standard traveller, yang penting murah dan perjalanan seronok. Tidur kat petrol station dan makan apa yang ada asalkan halal. Sweet story. Traveller bercinta dengan traveller sambil merantau. Lepas abis ja mereka study di Amerika, balik Malaysia terus kahwin dan sambung travel. Happy ending….

Yang bikin panas makcik tu tanya kat Sham “makcik ada travel partner, Sham ada tak? “

Dalam banyak-banyak gambar kiriman pembaca. Gambar inilah paling rare. Menitis air mata tengok. Terharu bila pembaca ambil gambar buku saya sama macam cover buku – Meor.

Berikut pula 10 tips yang telah dikongsikan oleh Meor yang telah menulis dan menerbitkan sendiri buku beliau yang bertajuk ‘Travelog Mr Traveller’.

Tips menulis dan terbit sendiri buku seperti genre travelog :

Setiap apa yang kita tulis adalah berkaitan pengalaman atau keilmuan pengetahuan kita, tanpa perkara tersebut mana mungkin boleh diterjemahkan dalam bentuk tulisan. Boleh juga tanpa pengalaman tapi ia akan jadi bentuk khayalan dan bayangan.

Pengalaman itu kita ingin kongsikan bersama seramai mungkin, maka caranya adalah melalui penulisan. Pesan tuan Syeikh, “Peluru boleh tembus satu kepala tetapi tulisan mampu menembusi jutaan kepala malah lebih”.

Ini part yang paling sukar untuk diwujudkan. Niat menulis ada tidak cukup tanpa mood, begitu juga minat sahaja tanpa ada kesungguhan terhadapnya. Memang semua orang boleh cakap, “aku nak sangat menulis” tapi ia hanya meniti di bibir sahaja.

Jujur saya katakan, mood menulis saya muncul setelah setahun pulang dari kembara di Eropah sedangkan niat sudah lama untuk menulis. Apabila mood sudah muncul, kurang sebulan sahaja buku berjaya ditulis sepenuhnya. Cuba cari mood itu atau letakkan due date kita untuk disiapkan.

Ada seorang India sanggup datang dari jauh ke PWTC untuk jumpa dan beli buku saya. Satu family datang. Selain itu,ada pembaca yang bagitahu dia terbeli sahaja buku saya ni. Tak minat sangat membaca. Tapi bila dah start buka buku saya dia mampu habiskan dalam masa 5 Jam. 340 muka surat. Sangat terharu.

Ini juga termasuk dalam corak atau design kisah yang ingin kita sampaikan. Ada penulis yang mengambil tajuk-tajuk menarik untuk dihighlight kan. Sebagai contoh “ Terlepas Flight “, “Hilang Passport”, Terjumpa “Jodoh”, “Budaya Diorang” dan sebagainya. Tajuk tajuk sebegini adalah penarik dalam isi kandungan agar pembaca ingin rasa nak tahu. Ada juga buku travelog yang lebih kepada gambar dan diskripsi gambar tersebut.

Seperti saya, saya ambil pendekatan seperti novel, saya jadikan penulisan Travelog MR Traveller sebagai sebuah jalan cerita yang ada kronologi kesinambungan, kerana itu jika buka buku saya, isi kandungannya adalah Hari Pertama, Kedua hinggalah terakhir. Pembaca tidak boleh memilih tajuk kerana saya ingin pembaca hanyut dalam tulisan. Saya juga selitkan elemen throwback agar pembaca terbuai seketika. Banyak juga penulis yang menggunakan elemen sebegini.

Ayat juga tidak perlu terlalu puitis, yang penting maksud sampai kepada pembaca. Sebagai contoh, “Seorang diri, aku menaiki kereta api tersebut tepat pada masanya. Jika terlewat, sudah pasti segala rancanganku akan turut mendapat impaknya. Musnah.” Ini ayat mudah faham.

Ini sebagai penarik utama supaya pembaca ingin belek buku kita. Sebagai contoh, saya tertarik dengan tajuk “ ADVantura Pulang ke Malaya “, ada unsur membuatkan pembaca ingin tahu. Kita juga boleh memilih tajuk yang Nampak gempak dan sebagainya. Kalau boleh minta pendapat kawan-kawan mintalah. Kadang-kadang mungkin tajuk tu kita rasa best tetapi tidak pada pembaca. Justeru ia perlu pada pemilihan yang tepat. Seperti tajuk buku saya memang saya yang pilih sendiri dan MR Traveller itu memang kawan-kawan yang panggil. Justeru saya selitkan nama tersebut.

Ini juga part yang paling sukar setelah selesai penulisan hingga ke hujung ayat. Jangan sangka kita tidak terlepas dari TYPO. Kadang-kadang kita tidak perasan, justeru ambil mana-mana editor, upahlah mereka untuk menyemak ejaan dan ayat kita. Seperti saya ada kenalan yang ingin bantu secara percuma. Tetapi saya tetap bayar kepadanya kerana bukan mudah untuk semak ayat tambahan pula banyak perkataan. Saya sendiri sudah baca berpuluh kali tulisan sendiri sebelum ia dicetak. Namun masih ada kesilapan. Itulah antara bukti manusia tidak terlepas daripada kesilapan

Selain itu dari segi Layout buku. Ini amat mustahak sebelum dicetak. Jika tiada kemahiran untuk gunakan Adobe Indesign. Upahlah mana-mana freelance yang mahir dalam bab ini. Mahal juga nak bayar tu. Ada yang mencecah ribuan ringgit. Macam saya belajar sendiri sahaja. Jimat.

Ada seorang pembaca ni dia pusing Europe guna cara saya. 2 kali khatam buku saya dalm kereta api.

Ini antara perkara yang perlu dibuat, kalau kita hantar kepada penerbit tidak perlu fikirkan soal ini. Tetapi jika terbit sendiri perlu kepada ini. ISBN atau International Standard Book Number ini ISBN diperoleh daripada International ISBN Agensi yang berpusat di London .
Perpustakaan Negara Malaysia telah dilantik sebagai Pusat Kebangsaan ISBN di Malaysia dan diberikan secara percuma. Ia juga antara bentuk promosi daripada pihak perpustakaan dan dalam urusan pengkatalogan. Boleh mohon melalui email ataupun direct terus ke perpustakaan Negara. Hanya perlu bawa gambar kulit buku dan isi borang yang disediakan. Dalam masa 3 hari boleh siap. Then, dalam tempoh sebulan setelah diterbitkan. 5 Naskah perlu diserahkan kepada perpustakaan Negara. Wajib.

Ini adalah muqaddimah dalam marketing. Ia sebagai penarik untuk pembaca belek buku kita lantas membelinya. Kadang-kadang ada juga cover yang biasa tetapi isinya hebat. Untuk cover ini, kalau tiada kemahiran untuk seni design, upahlah designer. Laburkan sedikit wang untuk buku kita yang terbaik.

Pemilihan tempat cetak ini juga perlu diteliti sebaiknya. Untuk tahu tempat cetak yang biasa digunakan oleh publisher, boleh rujuk di mana-mana buku bahagian hak cipta. Biasanya muka surat pertama. Akan ada nama pusat percetakan. Boleh search dan hubungi pusat percetakan tersebut. Sebagai contoh, saya memilih percetakan BS Print di Kuchai Lama. Saya amat berpuas hati dengan perkhidmatan yang diberikan. Kurang 10 hari proses cetakan boleh selesai.

Ia berkait rapat dengan pemilihan tempat percetakan.Harga mungkin berbeza-beza. Buatlah perbandingan. Yang pasti Kos percetakan ini bergantung kepada jumlah percetakan. Jika banyak yang dicetak maka harga akan berkurangan. Ia juga adalah perkara rahsia dalam mana-mana bisnes pon. Harga modal itu tidak akan dikhabarkan kepada pembeli. Tapi saya maklumkan di sini untuk berkongsi. Sebagai contoh :

Buku dengan 200 Muka surat (hitam putih) untuk 1000 cetakan : harga boleh jatuh Sekitar RM3 hingga RM5 seunit termasuk cover buku biasa.
Contoh Modal buku RM 5 : Jual RM 20 (letak harga sendiri setelah dibandingkan dengan harga-harga buku di pasarana) : So untung bersih RM15 sebuah buku. Inilah antara kelebihan jika terbit sendiri. Sekiranya dapat jual buku tersebut 1000 Naskah. Maka untung bersih adalah RM15 000 setelah ditolak dengan modal RM5000. Ini jika jual dengan harga sebenar. “RM20”

Jika terbit dengan publisher akan dapat royalti. Contoh 10%. Harga buku RM20. Maka penulis akan dibayar Rm2 untuk sebuah buku.

Nampak menarik dan best kan dengan keuntungan terbit sendiri, tapi kena fikirkan juga berkaitan strategi marketing dan risiko yang bakal ditanggung sepenuhnya jika buku kita tidak terjual. Modal cetak kita keluarkan sendiri. Berbeza dengan terbit dengan publisher. Segalanya diurus dan ditanggung oleh mereka. Penulis hanya senyum jer bila royalti diterima

Kena faham, modal buku ini juga bukan semata-mata pada harga cetakan. Tetapi masa, “mood” dan tenaga penulis atau penerbit yang telah dilaburkan untuk menyiapkan buku itu. Belum lagi kos untuk strategi promosi bayar ejen dan sebagainya. Serius memenatkan. So, janganlah kita pertikai. “Harga modal rendah jer tapi jual mahal.”

Ini part yang paling sukar dan perlukan kepada tumpuan sepenuhnya. Kita sudah laburkan ribuan ringgit maka ini adalah masa untuk kita menuainya.

Online marketing adalah antara yang sangat berpengaruh era ini. Melalui FB, Instagram, Twitter dan sebagainya. Cuba viralkan produk kita itu sebaik mungkin. Kuasa share itu juga sangat kuat. Mustahak.

Melalui pesta buku juga adalah tapak yang baik untuk kita perkenalkan buku kita. Berilah diskaun sebanyak mungkin. Sebagai contoh Diskaun 30% atau jika buku kita RM20, kurangkan jadi RM15. Untung masih ada.

Seterusnya melalui kedai buku seperti MPH. Kebiasaannya diorang akan ambil separuh harga, dan bayaran hasil terjual akan dibayar dalam tempoh tertentu seperti 3 bulan, 6 bulan. Sekali bayar mengikut kepada jumlah jualan. Sebagai contoh harga buku RM20. So tolak kepada kedai buku RM10 setelah 50% diskaun. Maka apabila buku kita terjual, kita dapat RM10 untuk seunit. Tolak Modal RM5 bermakna untung bersih RM5.

Mudah cerita, kita sendiri yang kena usaha sebaiknya untuk perkenalkan produk kita, berbeza dengan ada publisher, diorang yang uruskan segalanya. Itu kelebihannya. Penulis tidak perlu pening atau tebal muka.

Yang best jika kita dapat pembaca yang tolong promosikan buku kita. Tapi untuk diorang tolong promosi, produk atau buku kita pastikan bermanfaat dan seronok dikongsi pembaca tanpa dipaksa. Maka buatlah yang terbaik.

So akhir sekali, bukan mudah nak terbit sendiri. Prosesnya amat lama juga dan bermain dengan risiko. Memang untung lebih tapi risikonya juga lebih. Tapi jika Berjaya nikmatnya sangat luar biasa. Dengan keuntungan cetakan pertama boleh di”rolling” pula untuk cetakan kedua. Dan cetakan kedua itu semunya adalah untung bersih. Infaklah sebahagian keuntungan itu kepada yang memerlukan. Insya Allah, berkat.

Istikhorahlah sebelum bercadang untuk terbit sendiri. Sekian.

Ingin dapatkan 2 buku menarik ini? Untuk buku Advantura Pulang Ke Malaya, tempahan boleh di buat secara online di website DuBook Press.

Bagi buku Travelog Mr Traveller pula, anda boleh hubungi Meor di Facebook Page Travelog MR. Traveller.

BACA: Daripada Gaji RM50,000 Menjadi Kosong Dan Bangkit Kembali, Inilah Kisah Kartunis Ujang

BACA juga: 19 Tips Survival Di Istanbul Dari Seorang Traveler Malaysia

LIKE dan FOLLOW Vocket di Facebook serta Instagram


Bumblebee Kini Sah Karya ‘Reboot’ Untuk Siri Transformers

Setelah lama bermain dengan teka teki, kini secara rasminya filem Bumblebee merupakan filem reboot Transformers. Hal itu disahkan sendiri oleh pihak Hasbro di New york Toy Fair 2019.

Filem Bumblebee ini sepatutnya menjadi filem spin-off prekuel Transformers dan diarahkan oleh Michael Bay. Filem tersebut kemudiannya diarahkan oleh Travis Knight dan menjadi tanda tanya dalam kalangan peminat filem tersebut sama ada ianya filem spin-off atau reboot. Karya terbaru Bumblebee ini juga turut mendapat respon sangat positif kerana lebih mirip dengan siri kartun Transformers yang asal.

Hasbro officially confirms that ‘Bumblebee’ is a reboot of the Transformers franchise 🐝

— Culture Crave 🎥 (@CultureCrave) February 17, 2019

Nampaknya dengan pengesahan daripada Hasbro ini bakal memberikan sinar baharu untuk franchise Transformers ini. Menurut penerbit Bumblebee, Lorenzo Di Bonaventura lebih banyak filem Transformers akan dihasilkan dan pastinya dengan perubahan ini dapat menarik penonton baharu serta peminat tegar Transformers kembali untuk menonton Transformers di pawagam.


Bumbung Lubang Dan Dinding Berlumut, Ini Keadaan Terkini Taman Tamadun Islam Terengganu Yang Menyedihkan

Sebelum ini, keadaan tidak terurus Masjid Kristal yang ditutup untuk tujuan selenggara telah menjadi bualan netizen dan pastinya sejak pembukaan semula sektor ekonomi, orang ramai telah mengambil kesempatan untuk melancong di dalam dan juga luar negara setelah 2 tahun berdepan pandemik.

Terbaharu, seorang pengguna TikTok @aryl_je berkongsi kekecewaannya apabila melihat keadaan terkini Taman Monumen Terengganu atau dikenali sebagai Taman Tamadun Islam yang dilihat tidak diselenggara dengan baik.

Bila orang tak melancong dalam negara marah… Tapi…#efwaipi #terengganu #tamanmonumenterengganu

♬ Monkeys Spinning Monkeys – Kevin MacLeod & Kevin The Monkey

Replying to @Saya Bukhori boleh tengokkan bumbung ni jugak tuan… banyok lagi… bukan nak menjatuhkan, cuma nak sama sama promosikan tempat pelancongan di Malaysia. Tapi bila masuk nampk macam tak jage gini..

Menerusi perkongsiannya, dapat dilihat kawasan di Taman Tamadun Islam itu tidak diurus sebaiknya dan bangunan juga banyak rosak serta ada yang ditutup untuk proses baik pulih. Hal ini membuatkan dirinya terkilan kerana sewajarnya destinasi tarikan ini dijaga kerana pengunjung membayar RM20 untuk masuk ke sini.

Perkongsian tersebut telah meraih perhatian orang ramai dan rata-rata netizen turut berasa kecewa melihat keadaan taman tersebut serta berharap pihak bertanggungjawab akan mengambil tindakan sewajarnya.

Menjengah ke ruangan komen, individu yang mendakwa merupakan pengurus Taman Tamadun Islam ini mengambil maklum feedback tersebut dan berterima kasih atas teguran yang diberikan.

Menurut Ketua Pegawai Eksekutif Kumpulan Perbadanan Memajukan Iktisad Negeri Terengganu (PMINT), Wan Adnan Wan Derahman berkata, sebanyak RM5 juta diperuntukkan untuk kerja baik pulih beberapa replika yang rosak dan lusuh di taman tersebut yang bermula akhir tahun ini dan dijangka siap menjelang tahun 2024.


Bumbung Rosak Dan Lantai Pecah, Netizen Simpati Lihat Wanita Tua Ini Tinggal Di Rumah Usang Sendirian

Baru-baru ini, seorang pengguna Facebook Nurhidaya Mahmud telah berkongsi beberapa siri video pendek di Facebook miliknya memaparkan dirinya menghantar seorang wanita warga emas yang menjual kerepek di sekitar bandar di Tawau, Sabah pulang ke rumah.

Menerusi video yang dikongsikan, wanita tersebut terkejut dengan keadaan rumah warga emas terbabit yang usang dan warga emas itu mengatakan dia hanya tinggal bersendirian.

Wanita tersebut juga sebak melihat keadaan rumah yang uzur itu dimana bumbung zink rosak disebabkan karat dan lantai simen juga retak.

Dalam perkongsiannya, dia berharap sesiapa sahaja yang melalui kawasan itu dapat menghantar bantuan dan menderma barangan keperluan kepada warga emas itu.

Perkongsiannya itu telah meraih perhatian orang ramai dan rata-rata netizen turut berasa kasihan melihat keadaan warga emas tersebut.

Bukan itu sahaja, para netizen turut mahu menghulurkan bantuan kepada warga emas terbabit dan mendoakan agar akan dikurniakan kesihatan yang baik.


Bumi Akan Berselimut Dengan 1.3 Bilion Tan Sampah Menjelang Tahun 2040

Melalui satu kaji selidik yang baharu saja diterbitkan, jika tiada apa-apa tindakan dari manusia untuk membaik pulih alam sekitar, maka permukaan Bumi akan ditutup atau diselimuti dengan 1.3 bilion tan plastik sampah menjelang tahun 2040.

Kaji selidik yang diterbitkan dalam makalah bertajuk ‘Evaluating scenarios toward zero plastic pollution‘ oleh sekumpulan saintis telah melakukan pemodelan matematik bagi meramal kapasiti pengeluaran plastik di seluruh dunia dari tahun 2016 hingga 2040.

Kaedah pengurusan sampah yang berbeza di beberapa wilayah adalah antara penyebab mengapa bumi akan ditutup dengan plastik sampah menjelang tahun 2040.

Kawasan bandar dengan masyarakat kelas menengah atas, misalnya, mempunyai sistem pengurusan sampah yang berbeza berbanding dengan kawasan bandar yang dihuni oleh orang dari peringkat menengah ke tahap ekonomi yang lebih rendah. Semua wilayah mempunyai masalah masing-masing berkaitan dengan pengurusan sampah.

Antara penyelesaian yang dibuat oleh kumpulan saintis bagi mengelak Bumi daripada diliputi dengan plastik sampah adalah dengan ; mengurangkan kuantiti pengeluaran plastik, gantikan plastik dengan bahan lain yang lebih mesra alam, reka bentuk baru untuk kitar semula yang lebih cekap, mewujudkan kapasiti pengangkutan sampah plastik, mewujudkan sistem penyisihan plastik baru dari sisa lain, mewujudkan sistem kitar semula kimia untuk plastik
memastikan bahawa kebocoran plastik sampah tidak dapat berlaku, dan terakhir sekali mendorong pengurangan penggunaan plastik dalam rantai ekonomi.

Terdahulu, sekumpulan saintis merungkai perangai buruk manusia yang berjangkit sehingga sekarang, iaitu sikap malas membuang sampah yang telah wujud 3,500 tahun dahulu. Klik pautan di bawah untuk membaca.

Sikap Malas Membuang Sampah Telah Wujud 3,500 Tahun Dahulu Dan Ini Adalah Buktinya

Hanya Pakai Topi Plastik Sebagai PPE, Tukang Cuci Di Dhaka Berenang Dalam Timbunan Sampah


Bumi Akan ‘Kiamat’ Jika Pemanasan Global Melebihi 1.5 Darjah Celsius

Dunia dijangka bakal ‘kiamat’ jika pemanasan global melebihi had 1.5 darjah Celsius, lebih-lebih lagi ia menjadi lebih teruk jika melebihi dua hingga tiga darjah Celsius.

Merujuk laporan NPR, Bumi kini dikhabarkan penat berdepan pelbagai cuaca yang tidak menentu dengan ribut ekstrem di hampir seluruh pelusuk dunia, manakala paras air laut yang meningkat boleh menenggelamkan kawasan pantai rendah.

Kesannya sudah tentu memberi implikasi besar kepada tamadun manusia.

Pertubuhan Bangsa-Bangsa Bersatu (PBB) menganggarkan bahawa baki bekalan karbon semasa dunia ialah 360 bilion tan karbon dioksida (CO2), atau bersamaan sembilan tahun berdasarkan tahap pelepasan semasa.

Penilaian Jurang Pengeluaran Tahunan PBB tahun lalu mendapati bahawa sesetengah negara merancang untuk membakar lebih daripada dua kali ganda jumlah bahan api fosil menjelang 2030.

Bagaimanapun, sehingga kini masih belum ada inventori global yang menyeluruh mengenai pengurusan baki rizab negara.

Aktiviti manusia sejak Revolusi Perindustrian, kebanyakannya didorong oleh arang batu, minyak dan gas, telah menyebabkan pemanasan global hanya di bawah 1.2 darjah Celsius.

Keadaan ini menyebabkan kemarau, banjir, taufan, dan peningkatan paras air laut.

Pendaftaran Global Bahan Api Fosil berusaha untuk memberi penerangan tentang rizab minyak, gas dan arang batu untuk mengisi jurang pengetahuan dalam bekalan global dan membantu penggubal dasar menguruskan gangguan dengan lebih baik.


Bumilangit Studios Dari Indonesia Perkenal Karakter Adiwira Terbaru Inspirasi Daripada MCU

Filem menampilkan adiwira sememangnya mendapat tempat di hati masyarakat. Malah, filem dengan kutipan tertinggi di dunia juga berjaya dipegang oleh filem Avengers: Endgame yang menampilkan sejumlah besar adiwira.

Keghairahan para penonton untuk menikmati aksi adiwira turut memberi cetusan idea buat BumiLangit Studios dari Indonesia untuk menawarkan sesuatu yang berbeza buat penonton dengan penawaran filem adiwira yang pelbagai.

Bermula dengan filem Gundala yang bakal ditayangkan 29 Ogos ini, BumiLangit Studios nampaknya mempunyai pelan yang lebih besar untuk memperkenalkan lebih banyak adiwira mereka kepada penonton.

Seperti juga Marvel Cinematic Universe (MCU), BumiLangit Studios bakal memperkenalkan adiwira mereka melalui seleksi filem solo yang disusun melalui BumiLangit Cinematic Universe (BCU) Jilid 1 dimana kesemua adiwira ini diinspirasikan daripada komik pahlawan.

Pelan untuk menjayakan jilid BCU ini bakal mengambil masa selama lima tahun daripada sekarang. Terbaru, Joko Anwar selaku pengarah dan penulis Gundala untuk memaparkan beberapa adiwira lain bersama pelakon yang bakal melakonkannya termasuk Bront Palarae sebagai Pengkor.

Meskipun sekali pandang dapat dilihat pengarah ini cuba menampilkan elemen yang hampir sama seperti MCU, pujian harus diberikan kepada pengarah Joko Anwar kerana berjaya tampil sesuatu yang diluar kebiasaan khususnya bagi industri perfileman Asia Tenggara. Sama-sama kita nantikan kemunculan filem adiwira daripada negara seberang ini.


‘Bunga Bukan Sekuntum’- Kisah Kucing Gaduh Berebut Pasangan Sehingga Cedera Buat Netizen Terhibur

Kucing merupakan haiwan yang paling ‘panjang akal’ dan manja dimana akan menghiburkan pemiliknya atau sesiapa yang ditemuinya.

Terbaharu, Rapid KL telah berkongsi kisah kucing di MRT Damansara dimana telah cedera akibat bergaduh berebut pasangan . Kucing yang cedera itu telah dirawat di klinik selepas ada pengguna Rapid KL menghulurkan RM50 untuk rawatan kucing tersebut.

He fights, sheds blood and even had a hole on his head. Hole on his head? Yes! Just because of a female cat, he fought with another cat, and it injured him badly.

“He fought over a female cat,” said one of Rapid KL staff.

“Oyen, no wonderlah!” pic.twitter.com/ILLjyQuEr4

— AskRapidKL (@AskRapidKL) July 22, 2021

Selepas dua minggu, kucing itu telah kembali sihat dan cergas seperti biasa. Menjengah ke ruangan komen, rata-rata netizen berasa terhibur melihat perkongsian Rapid KL berhubung kucing berwarna oren itu. Malah, perkongsian tersebut menghilangkan sedikit tekanan yang dihadapi segelintir netizen.

Bukan itu sahaja, para netizen juga mengucapkan terima kasih kepada pekerja Rapid KL kerana menjaga kucing tersebut sehingga sembuh. Rata-rata netizen juga mengatakan kucing oren itu kelihatan terurus dan bukanlah seperti kucing jalanan biasa.

this tweet light up my entire stressful day, thankyou rapid, thankyou yen https://t.co/x74yhdYKWq

— tehatihitihu🏴🇲🇾🇵🇸 (@twt_teha) July 22, 2021

Thank god he's recovering 🤧 also whoever meets oyen tell him it's okay to go for single male cats too its 2021 already ☺ https://t.co/BTor2BIujv

Tgk gambar2 oyen dlm thread ni tak nampak mcm stray cats pun. Elok je. Goodjob staff at there that treat this cat well https://t.co/yKiSbCqy3C

no 😭 this brings back my darkest memories of one of my cat dying due to similar injury 😭 but thank you for treating oyen well ❤ alhamdulillah he is okay now ❤ https://t.co/upK7oGDfnQ

Kisah Oyen telah mendapat perhatian ramai dan para netizen turut berkongsi kisah kucing-kucing mereka di ruangan komen. Rapid KL juga mengatakan jika para penumpang melihat Oyen di stesen, bolehlah nasihatkan Oyen agar tidak bergaduh lagi demi kucing betina.

Sementara itu, kami kongsikan beberapa artikel yang sedang ‘trending’ di The Vocket.

‘Bagai Di Hong Kong’- Iklan Bilik Sempit Di Pulau Pinang Disewa RM150 Seorang Curi Tumpuan Ramai

Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’


‘Bungee Jump’ Bukan Berasal Dari New Zealand, Tapi Dari Negara Ini

Jika sebut New Zealand, pasti antara aktiviti wajib buat jika travel ke negara Kiwi ini adalah terjun bungee. Hinggakan kita percaya New Zealand adalah negara asal di mana terjunan ekstrim ini berasal.

Tapi sebenarnya apa yang dilakukan oleh mat saleh Kiwi ini adalah selepas beliau mengambil inspirasi daripada terjunan bungee yang dilakukan oleh puak asli daripada sebuah negara lain.

Republik Vanuatu yang terletak di Kepulauan Pasifik masih memiliki keunikan tersendiri ini hingga kini. Cubaan terjun bungee pertama yang dilakukan oleh AJ Hackett selepas mengikat talik elastik di kaki beliau sebenarnya adalah inspirasi daripada apa yang pernah dilihat oleh kaum primitif di Vanuatu.

Di Pulau Pentecost, Republik Vanuatu, sudah menjadi amalan bagi puak Naghol (Ngol) melakukan amalan ritual iaitu terjun dari menara yang dibina daripada kayu dan kaki mereka pula diikat dengan akar kayu.

Namun tidak seperti bungee jump yang dilakukan oleh para adrenalin junkies untuk mencabar diri dan keberanian, ritual terjun bungee oleh puak ini lebih kepada tujuan spiritual yang diwarisi dari satu ke satu jenerasi.

Upacara Naghol dilakukan setiap tahun antara bulan April hingga Jun, biasanya pada hari sabtu. Para lelaki tempatan akan bersama-sama membina menara setinggi antara 20 ke 30 meter dengan menggunakan tiang kayu, dan kayu-kayu yang membentuk menara ini diikat menggunakan akar.

Untuk ikatan di kaki pula, mereka menggunakan sejenis akar yang masih segar, kukuh dan panjang agar tak putus sewaktu terjunan dilakukan. Selain untuk membuktikan keberanian, terjunan bungee yang dilakukan oleh kaum lelaki ini juga adalah satu sebagai permohonan agar keledek yang ditanam menghasilkan ubi yang banyak. Dan syaratnya adalah kepala penerjun mesti sedikit menyentuh tanah.

Sehingga kini ritual primitif ini masih diamalkan. Jadi jika anda bercadang ke Vanuatu, jangan lepaskan peluang untuk menonton upacara ini.

Btw semalam kami ada kongsikan pengalaman traveller Malaysia yang telah pernah ke Vanuatu. Anda boleh baca Pengalaman Unik Lelaki Ini Mengembara Di Vanuatu, Syurga Backpacker Dan ‘Scuba Divers’.

Untuk memudahkan anda mendapat gambaran bagaimana terjun bungee cara primitif ini dilakukan, tonton video di bawah.


Bungkusan Ganja Dipercayai Dilontar Dari Negara Seberang Ditemui Di Sempadan Padang Besar

Jika sebelum ini kita sering membaca atau mendengar laporan berita bagaimana sindiket penyeludupan bersusah payah untuk menyeludup masuk dadah ke sesebuah negara.

Bukan sahaja ada yang terpaksa mengubah suai kenderaan jika melalui jalan darat malah ada juga yang menggunakan khidmat keldai dadah sekiranya ingin melakukan jenayah itu.

Namun lain pula ceritanya yang berlaku di Padang Besar dua hari lalu apabila pengedar dadah dari negara jiran menggunakan taktik bersahaja dengan melontar sahaja bungkusan berisi ganja itu melalui tembok sempadan Malaysia-Thailand Padang Besar.

Bungkusan mengandungi dua ketul ganja seberat 1.9 kilogram itu ditemui Pasukan Gerakan Am (PGA) dari Batalion 1 Briged Utara di Jalan Keselamatan dan Pembangunan berhampiran menara A8 tembok berkenaan.

Menurut Pegawai Pemerintah PGA Batalion 1, Superintendan Abd Aziz Abdullah, ketulan ganja itu dipercayai dilontarkan pengedar dari negara jiran di laluan berkenaan sebelum ditemui pihaknya sekitar jam 7 pagi.

Ganja bernilai RM4,750 itu dipercayai dilontarkan kepada rangkaian sindiket mereka di negeri ini (Perlis) namun tiada wakil yang datang untuk mengambilnya.

“Sejurus menemui ganja terbabit, pihak kami melakukan intipan ke atas kotak berkenaan selama tujuh jam semalam.

“Namun tiada suspek yang muncul bagi mengambil barangan berkenaan,” katanya menerusi satu kenyataan malam semalam seperti dipetik Berita Harian.

Baca juga kisah panik rakyat Belanda membeli ganja sebelum ini selepas dikhabarkan bakal melalui lockdown awal tahun ini di pautan di bawah.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Kerajaan Belanda Buat ‘U-turn’, Arah Kedai Ganja Dibuka Semula Untuk Orang Ramai


Bungkusan Meletup Di Bonet Kereta, Pasangan Suami Isteri Didakwa Bunuh Pelayan Restoran

Satu pasangan suami isteri didakwa di Mahkamah Majistret Ampang hari ini atas pertuduhan membunuh seorang lelaki yang juga pelayan restoran, bulan lalu.

Tertuduh, Khor Swee Boon, 33, dan isterinya, Ng Hui Yee, 30, mengangguk faham ketika pertuduhan dibacakan di hadapan Majistret Normaizan Rahim lapor Harian Metro.

Mengikut pertuduhan, pasangan itu didakwa bersama menyebabkan kematian Cho Lim Fong, 29 dan mereka didakwa melakukan perbuatan tersebut pada jam 8.55 malam di hadapan sebuah restoran dekat Jalan Pandan Indah 1/22, Pandan Indah, 29 Disember lalu.

Tertuduh didakwa mengikut Seksyen 302 Kanun Keseksaan yang memperuntukkan hukuman mati jika sabit kesalahan dan dibaca bersama Seksyen 34 Kanun Keseksaan.

Pendakwaan dilakukan Timbalan Pendakwa Raya, Nurul Ameera Sam Kamaruddin dan kedua-dua tertuduh diwakili peguam bela, RSN Rayer.

Khor Swee Boon, 33, dan isterinya, Ng Hui Yee, 30 hari ini didakwa bunuh pelayan restoran, Cho Lim Fong, 29. bulan lalu pic.twitter.com/yz9dMT2MtU

— Mohd Redzuan Abdul Manap (@redzuanNewsMPB) January 16, 2023

Ketika prosiding, Rayer memohon mahkamah mempertimbangkan untuk membenarkan Hui Yee diikat jamin dengan alasan anak guamnya itu seorang ibu kepada dua anak berumur lima dan tujuh tahun yang kini tinggal bersama ibu bapanya.

Permohonan itu dibuat dengan merujuk Seksyen 388 Kanun Tatacara Jenayah yang membenarkan tertuduh diikat jamin atas budi bicara mahkamah.

Rayer juga akur dengan sebarang syarat termasuk jika mahkamah membenarkan anak guamnya diikat jamin.

Pihak pendakwaan membantah sekeras-kerasnya dengan alasan percaya Seksyen 388 Kanun Tatacara Jenayah adalah mengikut budi bicara dan bukan mandatori serta tiada keadaan khas untuk mahkamah membenarkan jaminan kepada Hui Yee.

Normaizan menolak permohonan Rayer dan menetapkan 23 Mac depan sebagai tarikh sebutan semula kes serta serahan dokumen.

29 Disember lalu, pelayan di sebuah restoran maut selepas bungkusan yang diletakkan di atas kereta meletup. Mangsa parah pada badan dan tangan kemudian dikejarkan ke Hospital Ampang di sini, untuk rawatan namun disahkan meninggal dunia pada 9.45 malam.

Hasil siasatan di lokasi kejadian, polis menemukan beberapa objek dan kesan letupan antaranya kesan lekukan pada kereta mangsa. Dua suspek disyaki terbabit ditahan di Serdang, Kedah pada 3 Januari lalu.


18 Ucap Selamat Tahun Baru Cina Yang Bakal Buat Rakan Cina Anda Terkejut

Ucap selamat “Gong Xi Fa Cai”, “Gong Hey Fat Choy” dan “Xin Nian Kuai Le” itu sudah terlalu biasa. Pastinya rakan-rakan anda berbangsa Cina sudah menjangkakan ucapan anda itu. Jadi, apa kata anda belajar 18 cara lagi yang cool dan menarik sebagai gantian ucap selamat Tahun Baru Cina buat mereka. Pasti mereka terkejut apabila anda mengucapkannya. Lihat dan dengar ini:


Nikmati Keindahan Gunung Bromo Dalam Video Muzik Terbaru Bunkface ‘Kembalii’

Jarang kita lihat video muzik yang berkualiti dihasilkan untuk artis tempatan. Namun untuk muzik video terbaru Bunkface ini, ianya bertaraf antarabangsa! Bunkface menerjah Gunung Bromo untuk penggambaran video muzik ini.

Cinematography serta color grading pada muzik video ini memang lain macam. Sangat superb! Lepas menonton video muzik ini, pasti anda macam hendak pergi ke Bromo bukan? Jangan risau sebab Bunkface sendiri berkongsi dengan Vocket secara eksklusif tips untuk sampai ke setiap lokasi penggambaran dalam video muzik ini.

Jika hendak lihat pemandangan matahari terbit, perlu bergerak ke gunung Bromo seawal jam 2.30 pagi. Perjalanan dari hotel yang terdekat dengan puncak gunung Bromo akan mengambil masa 1 jam menaiki jeep. Dinasihatkan untuk senaman ringan dan sihat tubuh badan kerana sampai di sana, anda perlu mendaki sedikit untuk sampai ke puncak.

Paling penting anda perlu bawa bersama topeng muka atau selendang kerana akan ada pasir berterbangan di sepanjang anda mendaki gunung. Kemungkinan untuk anda mendapat sunburn tinggi jadi sediakan juga sunblock jika perlu.

Sampainya di puncak, anda pasti tidak menyesal membuat pendakian kerana pemandangan dari atas yang cantik. Kawa hgunung berapi juga masih aktif dan anda akan boleh hidu bauan ‘terbakar’ di atas puncak. Perlu lebih berhati-hati kerana kemudahan seperti tangga dan lain-lain agak kurang memuaskan dari segi keselamatan.

Mungkin ramai yang tidak pernah dengar tentang air terjun ini tetapi ini adalah salah satu tempat yang anda perlu pergi sekiranya sampai ke Bromo. Air terjun ini agak jauh ke dalam sebenarnya. Dari pintu masuk, jaraknya ada dalam 4-5km. 3Km pertama, anda boleh naik motosikal tetapi baki perjalanan anda perlu berjalan kaki.

Untuk sampai ke lokasi dalam video muzik ini, memang kena redah air terjun. Jadi perlu standby baju hujan jika ke sini. Kos untuk membeli baju hujan dan sewa motor ke lokasi adalah dalam lingkungan RM10-RM15 seorang. Madakaripura adalah nama seorang raja/pahlawan dahulu kala. Air terjun ini dinamakan atas nama beliau kerana menurut lagenda, kali terakhir Madakaripura ditemui adalah di air terjun ini.

Satu lagi lokasi air terjun yang juga lokasi penggambaran untuk muzik video Kembalii ini. Air terjun Tumpak Sewu berketinggian lebih kurang 1000m dan sebab itu ianya dinamakan Sewu (Sewu bermaksud seribu dalam bahasa Jawa). Untuk tiba ke bawah, ada beberapa laluan yang boleh dipilih tetapi team produksi dan Bunkface memilih laluan yang paling cepat tetapi ianya sangat mencabar.

Kenapa mencabar? Kerana route ini diperbuat daripada tangga buluh oleh penduduk tempatan dan merupakan cabaran paling besar bagi pihak produksi. Ditambah lagi dengan musim hujan, tangg menjadi sangat licin dan rasa seperti sudah rapuh sedikit.

Kawasan ini menjadi pilihan pelancong untuk camping di hujung minggu. Kalau tak mahu orang ramai, boleh pergi pada hari biasa. Gua Tetes adalah tarikan utama di sini kerana kawasannya yang sangat unik dan airnya yang jernih. Di sini, rasanya akan ambil masa lebih kurang sejam untuk untuk turun dan sejam untuk naik. Bergantung kepada keadaan juga.

Begitulah betapa dedikasinya Bunkface untuk menghasilkan video muzik Kembalii ini. Walaupun penat mereka rasa sangat puas hati kerana dapat menerokai keindahan alam ciptaan Tuhan Yang Maha Esa. Tambah mereka, selepas sampai tempat yang dituju, rasa sangat berbaloi dan hilang penat pendakian dan perjalanan yang jauh itu.

Owh, sebelum terlupa team produksi di sebalik muzik video yang awesome ini adalah CST Production. Patutlah cantik video muzik ini kerana ianya dirakam oleh CST Production dalam format 4K. Selamat menonton dalam format ini. Barulah anda dapat lihat perbezaannya. Rasa seperti anda bersama Bunkface sedang panjat gunung Bromo. Kredit gambar kepada jurugambar awesome Taufiq Nadzri. Apa pun, salute Bunkface dan CST Production untuk video muzik yang gempak ini!


Buntu Cari Penyelesaian Untuk Masalah Kelemumur? Ikuti Cara Yang Cepat Dan Berkesan Berikut

Masalah kelemumur sememangnya mengundang rasa tidak selesa kepada sesiapa yang pernah menghadapinya. Dahlah kepala gatal-gatal, serpihan kelemumur pula jatuh ke bahu; rasa kurang yakin pula bila hendak jumpa dengan sesiapa.

Menurut kajian, masalah kelemumur dialami hampir 50 peratus populasi masyarakat dunia. Walaupun ia tidak berjangkit atau berbahaya, kehadiran kelemumur boleh menyebabkan seseorang kelihatan tidak kemas atau tidak menjaga kebersihan diri.

Kelemumur adalah kepingan kulit mati yang terbentuk pada kulit kepala. Ia sering datang dengan pelbagai gejala seperti kegatalan, kemerahan, rasa tidak selesa dan sebagainya.

Apa punca kelemumur? Kulat dikenali dengan nama ‘malassezia’ ini adalah punca kelemumur yang paling biasa. Biasanya ia hidup pada kulit kepala dan hidup dengan ‘makan’ minyak yang dikeluarkan oleh folikel rambut!

Sekiranya dibiarkan, ia boleh menyebabkan pertumbuhan sel kulit yang berlebihan. Apabila sel kulit ini mati dan gugur, ia bercampur dengan minyak dari rambut dan kulit kepala dan membentuk kelemumur.

Cuaca yang panas dan lembap di Malaysia adalah antara punca penyebab kulit kepala berminyak dan kelemumur. Selain itu, penggunaan produk penggayaan rambut juga merupakan antara punca kelemumur terjadi sekiranya tidak dibersihkan dengan sebaiknya kerana ia boleh menyebabkan kulit kepala menjadi lebih berminyak.

Kulit kepala yang berminyak merancakkan pertumbuhan kulat Malassezia di kulit kepala sejurus menjadikan masalah kelemumur bertambah teruk.

A post shared by Selsun Malaysia (@selsun_my)

Masalah kelemumur pada lelaki mudah kelihatan dan terdedah kepada orang ramai. Lebih-lebih lagi buat mereka yang giat bersenam dan menjalani gaya hidup yang aktif. Kelembapan yang terperangkap di kulit kepala menghasilkan sebum berlebihan dan menyebabkan kegatalan di kulit kepala.

Selain itu, penggunaan produk penjagaan rambut yang tidak sesuai juga merupakan antara sebab masalah kelemumur. Adalah penting untuk menggunakan syampu rambut yang khas diformulasikan untuk melawan kelemumur.

Selain mencuci rambut, gaya hidup yang teratur adalah sangat penting. Elakkan diri daripada stress dan makan makanan yang bernutrisi.

Perkara paling penting untuk melawan masalah kelemumur adalah dengan memastikan permukaan kulit kepala yang bersih dan pengunaan produk syampu anti-kelemumur yang betul. Syampu Anti-Kelemumur Selsun Blue adalah antara produk yang paling cepat dan efektif dalam menangani masalah kelemumur di mana 99% pengguna mengakui bahawa ia berkesan dalam merawat kelemumur dan melegakan kulit kepala yang gatal.

Selsun Blue merupakan syampu perubatan yang khusus untuk merawat kelemumur melalui bahan aktif 1% Selenium Sulfide yang bertindak ke atas kulat Malassezia (penyebab utama kelemumur) dengan cepat dan berkesan; sejurus membantu menangani masalah kelemumur.

Ia telah terbukti secara klinikal sebagai penyelesaian kelemumur yang berkesan. Penambahbaikan boleh dilihat seawal dua minggu!

Selsun Blue terdapat dalam 3 varian yang mensasarkan masalah berbeza. Anda boleh memilih produk yang sesuai mengikut masalah dan kondisi rambut anda.

1. Selsun Blue Pro Extra Strength Shampoo

Anti-kelemumur, melegakan kulit kepala yang gatal dan mengandungi mentol untuk memberikan sensasi yang sejuk.

2. Selsun Blue Pro Extra Moisturizing Shampoo

Anti-kelemumur, dengan ekstrak aloe vera untuk menutrisi dan melembapkan rambut. Sesuai untuk rambut yang kering dan rosak.

3. Selsun Blue Pro 2-in-1

Anti-Kelemumur, Syampu & conditioner 2 dalam 1 mengandungi asid hialuronik dan vitamin B5, sesuai untuk rambut normal.

Untuk hasil yang lebih berkesan, ketika mandi ikuti 3 langkah mudah ini:

1. Selepas membasahkan rambut, syampu rambut dengan Selsun Blue
2. Biarkan selama 1-2 minit untuk bahan aktif Selenium Sulfide bertindak melawan kelemumur
3. Bilas dan selesai

Sebelum itu, syampu ini disyorkan untuk digunakan maksima 3 kali seminggu sahaja dan tidak digalakkan menggunakannya setiap hari kerana Selenium Sulfide boleh menyebabkan rambut menjadi kering dan kasar.

Bertukarlah ke Selsun Blue sekarang, jenama dipercayai untuk menangani masalah kelemumur dengan cepat dan berkesan. Anda boleh membelinya di aplikasi Shopee dan baca sendiri review pengguna yang telah menggunakan produk ini.

Untuk maklumat terkini bagi produk Selsun Blue, ikuti mereka di Facebook, Intagram, Tiktok dan laman rasmi Selsun Blue. Ingat kelemumur, ingat Selsun Blue! #SelsunBlue #TrustSelsunBlue #PakarKelemumur


Bunuh Anjing Terbiar Dengan Busur Panah, Persatuan Haiwan Mahu Lelaki Kejam Ditangkap

Persatuan Haiwan Terbiar Malaysia (SAFM) menerusi satu perkongsian di Facebook semalam menerima satu aduan berkenaan kes membunuh anjing terbiar menggunakan busur dan anak panah oleh seorang lelaki.

Lelaki tersebut bertindak kejam dengan membunuh anjing tersebut dengan melepaskan beberapa anak panah sehingga satu daripadanya masih tertanam di muka anjing tersebut. Kejadian dilaporkan berlaku di satu kawasan di Setapak, Wangsa Maju.

Kejadian yang dikatakan berlaku pada Khamis lalu, dirakam seorang individu dan turut dikongsi oleh pihak SAFM di media sosial. Menerusi rakaman berdurasi 23 saat itu, kelihatan seorang lelaki memegang panah sebelum beberapa kali melepaskan anak panah ke arah anjing.

“Menurut video yang dihantar, suspek kelihatan mengambil busur dan anak panah sambil mengekori seekor anjing terbiar. Suspek tanpa membuang masa menembak anjing malang itu apabila dia mempunyai peluang. Anjing ini didapati mati dengan anak panah masih tertanam dalam mukanya.

“Kami yakin anjing ini tidak ganas dan tidak membahayakan suspek seperti yang disaksikan di dalam video. Mengapakah si kejam ini memburu anjing sebagai bahan latihan pemanah?” tulis SAFM di perkongsian mereka.

SAFM meminta saksi kejadian untuk tampil supaya pesalah yang melakukan perbuatan zalim itu boleh ditangkap dan didakwa.

Sementara itu, Ketua Polis Daerah Wangsa Maju Superintendan Ashari Abu Samah berkata kepada Berita Harian, tiada laporan polis diterima setakat ini.

Bagaimanapun, beliau berkata, polis kini sedang berusaha mengesan suspek.


Bunuh Dan Simpan Dalam Peti Sejuk, Apa Sudah Jadi Dengan Pengasuh?

Satu negara tergamam dengan perbuatan seorang pengasuh yang sanggup bertindak kejam membunuh seorang bayi yang baru menjangkau usia 5 bulan. Berdasarkan laporan Harian Metro, Adam Rayqal meninggal dunia kecederaan di bahagian kepala di mana tempurung kepala Adam Rayqal retak serta berlaku pendarahan di dalam otaknya.

Hasil bedah siasat ini menafikan keterangan awal suspek bahawa bayi berkenaan tersedak susu dan pihak polis masih menjalankan siasatan untuk mengetahui sama ada adik Adam Rayqal dipukul, dihempas atau terjatuh ketika dalam jagaan.

Allahuakbar. Luluh hati dengar si ibu meratapi kehilangan ank. Bila dunia hampir kiamat, manusia kian rosak. Ya Allah kurniakan kesabaran buat ibu ayah Adam Rayqal. 😭😭 pic.twitter.com/tVQFvqCBXY

Jika anda mengikut kronologi kisah ini sejak dari mula, anda sudah nampak bahawa si pengasuh sudah mula panik apabila membuat alasan yang tidak masuk akal. Beliau bermula dengan memberitahu Adam Rayqal diambil oleh seorang lelaki yang menyamar sebagai ayahnya kira-kira jam 6.30 petang semalam.

Ianya langsung tidak logik kerana mana mungkin si pengasuh tidak kenal siapa ayah sebenar kepada Adam Rayqal. Kenapa si pengasuh boleh senang-senang sahaja menyerahkan anak kepada orang luar? Apabila si ibu dan bapa Adam Rayqal membuat laporan polis, pihak polis telah menyoal siasat si pengasuh.

Meragui jawapan yang diberikan, sekitar awal pagi semalam barulah si pengasuh menunjukkan lokasi sebenar Adam Rayqal disembunyikan. Alangkah sayunya hati apabila beg kain berwarna hijau yang kita biasa guna untuk meletakkan pakaian terkandung insan yang kita sayangi dan disorok pula di dalam peti sejuk.

Jika kita berfikir menggunakan akal yang waras, apalah sangat yang bayi berusia 5 bulan boleh buat sehingga kita jadi sangat marah? Tiada insan yang waras akan buat sesuatu seperti ini.

Si pengasuh juga mempunyai sejarah lampau sebelum ini yang tidak menjaga anak asuhannya dengan baik. Sejurus sahaja berita kehilangan adik Adam Rayqal diviralkan, dikhabarkan si pengasuh sudah mula mengiklankan kekosongan untuk menjaga anak yang baharu. Tanpa rasa bersalah!

Kes bayi meninggal akibat tersedak susu, terjatuh dan kecuaian lain seperti sudah biasa kita baca di media sosial. Diharap kes Adam Hayqal ini adalah kes terakhir seumpama ini yang berlaku dalam masyarakat kita.

Kejadian seperti ini sedikit sebanyak membuatkan para ibu yang bekerja berasa takut untuk meninggalkan anak kecil kepada pengasuh. Kes ini sedikit sebanyak mencalarkan imej pengasuh lain yang benar-benar ikhlas dalam menjalankan amanah yang diberi.

Tiada ungkapan yang boleh menggambarkan betapa pilunya hati keluarga Adam Rayqal ketika ini. Polis sudah pun menahan si pengasuh bersama rakan serumahnya yang berusia 36 tahun di rumah sewa mereka semalam. Semoga kebenaran akan terbongkar kelak dan si pengasuh menerima hukuman yang setimpal dengan apa yang beliau sudah lakukan.

Nyawa yang pergi tidak mungkin akan kembali. Al-Fatihah buat adik Adam Rayqal.

KEPADA IBU & AYAH ADAM RAYQAL Mendengar khabar yang amat mendukacitakan hati ini. Kami sampaikan hadis ini kepada kedua ibu bapa Adam Rayqal. Semoga keduanya sabar dan tabah menghadapi ujian ini dan ditempatkan anak kecil ini di dalam syurga Allah SWT bersama-sama dengan mereka yang beruntung di sisi-Nya. عَنْ أَبِي حَسَّانَ، قَالَ قُلْتُ لأَبِي هُرَيْرَةَ إِنَّهُ قَدْ مَاتَ لِيَ ابْنَانِ فَمَا أَنْتَ مُحَدِّثِي عَنْ رَسُولِ اللَّهِ صلى الله عليه وسلم بِحَدِيثٍ تُطَيِّبُ بِهِ أَنْفُسَنَا عَنْ مَوْتَانَا قَالَ قَالَ نَعَمْ ” صِغَارُهُمْ دَعَامِيصُ الْجَنَّةِ يَتَلَقَّى أَحَدُهُمْ أَبَاهُ – أَوْ قَالَ أَبَوَيْهِ – فَيَأْخُذُ بِثَوْبِهِ – أَوْ قَالَ بِيَدِهِ – كَمَا آخُذُ أَنَا بِصَنِفَةِ ثَوْبِكَ هَذَا فَلاَ يَتَنَاهَى – أَوْ قَالَ فَلاَ يَنْتَهِي – حَتَّى يُدْخِلَهُ اللَّهُ وَأَبَاهُ الْجَنَّةَ Daripada Abu Hassan, beliau berkata: Aku bertanya kepada Abu Hurairah RA: "Sesungguhnya dua anak lelaki aku telah meninggal dunia. Bolehkah engkau sampaikan apa-apa hadis daripada Rasulullah SAW yang akan melegakan diri kami atas kematian dua anak kami?" Abu Hurairah menjawab: "Ya. Kanak-kanak itu akan menjadi anak-anak di syurga. Apabila salah seorang mereka berjumpa dengan ayahnya atau kedua ibu bapanya, dia akan memegang pakaian atau tangan ibu bapanya sebagaimana aku memegang hujung baju kalian. Dia tidak akan melepaskannya sehingga Allah memasukkannya dan ayahnya ke dalam syurga." (Riwayat Muslim, no: 2635) Akhukum fillah, Datuk Dr. Zulkifli Mohamad al-Bakri Mufti Wilayah Persekutuan

A post shared by  Datuk Dr. Zulkifli al-Bakri (@drzulkifli.albakri) on Jul 3, 2018 at 10:41pm PDT


‘Bunuh Mereka Semua!’ – Dua Tentera Myanmar Mengaku Dapat Arahan ‘Bersihkan’ Muslim Rohingya

Untuk pertama kalinya dua anggota tentera Myanmar tampil membuat pengakuan kepada media mengenai kisah tragik pembunuhan kumpulan minoriti Muslim Rohingya di negara terbabit.

Dengan nada yang perlahan, kedua-dua tentera tersebut mengaku telah menjalankan ‘pesta’ kematian, pengebumian, pemusnahan dan pemerkosaan secara besar-besaran terhadap kumpulan Muslim Rohingya.

Pada bulan Ogos 2017, Batalion Infanteri 353 dan 565 Myanmar melakukan “operasi pembersihan” di kawasan di Buthidaung dan Kota Maungdaw. Myo Win Tun, tentera Myanmar yang menyertai operasi tersebut mengakui mendapat arahan, “Tembak semua yang anda lihat dan yang anda dengar,” pada bulan Ogos 2017.

Dia juga turut mengakui bahawa menyertai pembunuhan 30 orang Muslim Rohingya dan mengebumikan mereka di satu kubur yang digali besar dan dalam berhampiran dengan menara penjara dan pangkalan tentera Myanmar.

Untuk rekod, Myo Win Tun yang berumur 33 tahun, mengatakan bahawa dia bertanggungjawab untuk mengebumikan 8 wanita, 7 kanak-kanak dan 15 lelaki di dalam satu kubur

Lebih mengejutkan lagi, Myo Win Tun mengakui bahawa dia tidak pasti berapa ramai yang telah maut ditangannya – sama ada 70 orang atau mungkin lebih –  sepanjang dia menggeledah kampung-kampung di sekitar Taung Bazar

“Kami menembak semua orang tanpa pandang bulu. Kami menembak lelaki Muslim itu di dahi dan menendang badan ke dalam lubang,” jelasnya yang turut mengakui telah memperkosa seorang wanita.

Seorang lagi askar, bernama Zaw Naing Tun mengakui bahawa dia turut mendapat arahan yang hampir sama dari pihak atasan iaitu, “Bunuh semua yang anda lihat, sama ada kanak-kanak atau orang dewasa.”

Dia yang pernah menjadi sami Buddha mengakui telah menghancurkan 20 kampung dan bertanggungjawab membuang mayat mereka di salah sebuah kubur yang digali dalam dan berkeluasan besar.

Zaw Naing Tun mengatakan batalion telah membunuh sekitar 80 orang Muslim Rohingya dalam sehari dan menyerang 20 kampung Maungdaw, termasuk Doe Tan, Ngan Chaung, Kyet Yoe Pyin, Zin Paing Nyar dan U Shey Kya.

Lebih tragik lagi, dia yang berusia 30 tahun turut mengakui pernah menangkap 10 lelaki yang tidak bersenjata, mengikatnya dengan tali, membunuh mereka dan mengebumikannya di kubur besar di utara kampung.

Zaw Naing Tun mengatakan bahawa dia tidak melakukan serangan seksual tetapi bertanggungjawab menjadi penjaga ketika tentera lain memperkosan wanita Rohingya.

Video pengakuan kedua-dua tentera itu dirakam oleh Tentera Arakan dan merupakan pengakuan pertama yang dibuat oleh seorang anggota tentera Myanmar yang secara terbuka mengakui mengambil bahagian dalam kempen pembunuhan beramai-ramai terhadap umat Islam Rohingya di negara itu.

Kedua-duanya, yang melarikan diri dari Myanmar bulan lalu, diangkut ke Den Haag di mana Mahkamah Jenayah Antarabangsa (ICC) telah membuka kes yang memeriksa apakah pemimpin tentera Myanmar melakukan kejahatan besar-besaran terhadap Rohingya.

Kekejaman yang dijelaskan oleh kedua-dua lelaki itu memberikan bukti pelanggaran hak asasi manusia yang serius yang dikumpulkan dari lebih dari satu juta pelarian Rohingya yang kini berlindung di negara jiran Bangladesh. Apa yang membezakan kesaksian mereka adalah pelaku, bukan mangsa.

Terdahulu, kerajaan telah disaran untuk menghadkan jumlah pelarian Rohingya dalam negara. Klik pautan di bawah untuk membaca.

Kerajaan Disaran Tetapkan Had Jumlah Pelarian Rohingya Dalam Negara

‘Rohingya Bukan Rakyat Bangladesh’-Dhaka Tidak Mahu Terima 269 Pelarian Rohingya Yang Mendarat Di Langkawi

Konflik Kemanusiaan, Bangladesh Halang Kapal Bawa Pelarian Rohingya Daripada Berlabuh


Burberry Bakar Barangan Mewah Bernilai Jutaan Dolar

Pencinta fesyen pastinya mengenali jenama mewah yang berpangkalan di London ini sebagai salah satu jenama pilihan. Baru-baru ini Burberry dikatakan telah membakar barangan mewah yang bernilai hampir $26.8 juta.

Ya, benar. Barangan yang terlibat ialah koleksi-koleksi yang tak terjual selama bertahun-tahun. Menurut jurucakap Burberry, syarikat itu memilih untuk membakar produk mereka daripada jatuh ke tangan yang tidak sepatutnya. Apa yang dimaksudkan ialah barangan ini jatuh pada pihak yang mengambil kesempatan untuk menjual semula barangan ini dengan harga murah.

Tindakan ini diambil semata-mata untuk melindungi reputasi dan nilai eksklusif jenama mewah ini. Namun begitu tindakan ini akhrinya menerima kecaman daripada orang ramai. Tindakan membakar itu sendiri telah menerima protes berkaitan isu pencemaran. Mereka mempertikaikan tindakan Burberry dan beranggapan adalah lebih baik produk-produk seperti baju disedekahkan kepada orang yang memerlukan.

I don’t find this shocking — of course Burberry and others burn stock — but I do find it disgusting. Waste and pollution just to preserve the artificial sense of scarcity these brands rely on https://t.co/2fj8WvZ5o6

— Mic Wright (@brokenbottleboy) July 19, 2018

A true symbol of Capitalism. Burberry burn clothes while the homeless and needy line up at food banks. Total greed and irresponsibility. They could have done better buy donating or giving a donation, or handing the clothes to the people who made them. #Burberry


Burberry Tidak Akan Membakar Barangan Yang Tidak Terjual Pada Masa Akan Datang

Jika anda masih ingat baru-baru ini Burberry dilaporkan telah membakar barisan pakaian yang tidak terjual. Berikutan dengan kecaman yang diterima oleh syarikat tersebut, Burberry kini mengeluarkan kenyataan untuk tidak lagi membakar barangan yang tidak terjual.

Menurut laporan tahunan syarikat tersebut setakat 31 Mac 2018 sebanyak $37.1 (+-RM154 juta) barangan yang tidak terjual telah dibakar. Hal ini telah menimbulkan kemarahan sejumlah besar pengguna dan orang awam yang akhirnya membuatkan syarikat ini akur untuk menyumbangkan pakaian tidak terjual kepada badan kebajikan.

Bukan itu sahaja, Burberry juga akan menghentikan pengeluaran pakaian yang menggunakan bulu asli haiwan. Ketua Pegawai Eksekutif Burberry, Marco Gobetti memberi kenyataan bahawa kemewahan moden ialah perbuatan yang terkait dengan konsep mesra alam dan mesra pengguna.

Beliau percaya dengan pembaharuan ini, syarikat yang berusia 162 tahun itu tetap akan mendapat tempat di hati pengguna setanding dengan jenama terkemuka yang lain seperti Chanel dan Gucci. Syabas Burberry.


Burger Dan Kentang Goreng McDonald’s Ini Tidak Reput Walaupun Selepas 24 Tahun

Mampukah burger McDonald’s bertahan untuk tempoh lebih sedekad jika disimpan? Selalunya, makanan akan mereput jika dibiarkan dalam tempoh yang lama, bukan?

Menerusi perkongsian video ini di aplikasi TikTok, wanita ini mendakwa telah membeli satu set burger McDonald’s berserta kentang goreng pada tahun 1996.

Menerusi akaun TikTok milik cucunya itu, beliau menjelaskan burger dan kentang McDonald’s tersebut masih berada dalam keadaan baik dan tidak mereput walaupun disimpan selama 24 tahun.

Make this go viral, y’all #grandparentsoftiktok #mcdonalds #fyp #decadechallenge #foryou #happymeal

Sebagai bukti, wanita tersebut menunjukkan tulisan tahun 1996 yang tertulis pada bungkusan McDonald’s tersebut. Melebihi 20 tahun, terbukti tekstur roti burger tersebut tidak berkulat dan masih kelihatan seperti burger biasa.

“Roti hamburger saya tidak berkulat dan dagingnya pula tidak mereput. Tapi saya tak pasti apa akan terjadi kalau makan hamburger ini,” kata wanita tersebut. Manakala kentang gorengnya pula telah mengecut dan mengeras.

Sebenarnya, Ini bukan kali pertama set menu McDonald’s yang disimpan lama tidak mereput.

Sebelum ini seorang peminat McDonald’s di Australia pernah menyimpan sebiji burger dalam kabinet kaca selama 25 tahun. Berpunca daripada gurauan perbualan, Casey Dean dan Eduards Nits terbayangkan apa akan terjadi jika mereka menyimpan burger untuk tempoh lama.

Terbukti burger McDonald’s mereka bertahan selama 25 tahun dan kini disimpan di sebuah muzium di Iceland untuk dijadikan bahan pameran di sana.

Kalau diberi cabaran, sanggupkah anda makan burger dan kentang goreng McDonald’s yang telah disimpan hampir tiga dekad tersebut?

Sea Salt McFlurry baharu di McDonald’s ini memang sedap. Anda boleh baca tentangnya lagi pada pautan di bawah.

Mula Dijual Hari Ini, Sea Salt McFlurry Oleh McDonald’s Ini Sedang ‘Trending’ Di Malaysia

Ekonomi Serba Tak Menentu, Burger King Bantu ‘Promosi’ Burger McDonald’s

Sedih McDonald’s Kegemaran Ditutup, Warga Jakarta ‘Degil’ Berkumpul Demi Beri Penghormatan Terakhir


Burger King Ajar Teknik ‘Marketing’ Tanpa Menggunakan Sebarang Modal

Burger King adalah antara produk makanan segera yang mempunyai cawangan di seluruh dunia. Ditubuhkan pada tahun 1954, sehingga sekarang Burger King masih menjadi antara tumpuan pelanggan dan telah bertapak lama dalam industri makanan.

Jenama besar dari Miami ini telah menjalankan pelbagai jenis trick untuk meluaskan perniagaan mereka ke mata dunia.

Terbaharu, melalui ciapan @twt_bajet, beliau mendedahkan bagaimana promosi produk terbaharu Burger King dilakukan tanpa melibatkan sebarang kos dan juga tenaga.

[Cerita] Cara Burger King buat free marketing tanpa keluarkan modal

– Pada awal tahun 2019, @BurgerKing buat something yang pelik.

– Burger King like tweet yang di-post pada 10 tahun lepas

– Pengguna akaun keliru kenapa Burger king like tweet diaorang. pic.twitter.com/JLr2RdI738

— Twt Bajet (@twt_bajet) February 4, 2020

Semuanya bermula pada awal 2019, di mana Burger King telah melakukan sesuatu yang ‘pelik’ bagi pengguna media sosial apabila mereka telah bertindak menekan butang like di setiap ciapan yang sudah berusia 10 tahun.

@twt_bajet menambah tindakan Burger King telah mula dipersoalkan oleh para pengguna Twitter. Kebanyakkan daripada mereka keliru dengan tindakan Burger King yang bertindak menekan like bagi segala ciapan yang berusia 10 tahun.

Kejadian ini hanya berlaku kepada pengguna Twitter yang mempunyai ramai pengikut. Kalau anda dapat lihat gambar yang dikepilkan oleh @twt_bajet. Ia menunjukkan bahawa kebanyakkan akaun yang mendapat like dari Burger King mempunyai lebih dari 100k penggikut dan ada yang mencecah sehingga berjuta.

– Perkara ini terjadi kepada akaun Twitter yang ada ramai followers.

– Akaun yang ada 2K followers follow back tapi sibuk nk buat paid review, Burgerking tak like.

– Semua nak tahu apa sebab BurgerKing sehingga pelbagai teori keluar

– Pelbagai spekulasi berkumandang di Twitter pic.twitter.com/GZonwFmd9t

Beberapa media antarabangsa turut mempersoalkan tindakan Burger King dan ada artikel yang dikeluarkan bagi membincangkan kejadian ‘pelik’ ini.

Apa rahsia disebalik kejadian ini? Untuk pengetahuan anda, ia ada bersempena dengan Burger King mengeluarkan kembali produk Funnel Cake Fries, yang pertama kali diperkenalkan oleh mereka pada 2010 – sedekad yang lalu.

some things from 2010 are worth revisiting—like your old tweets. and funnel cake fries. get them now for a limited time.

— Burger King (@BurgerKing) January 24, 2019

Ini adalah salah satu cara Burger King untuk memperkenalkan kembali produk ini kepada umum.

Teknik ini dilihat telah berjaya menarik perhatian peminat Burger King. Bagi @twt_bajet, beliau melihat ini adalah salah satu teknik marketing dari jenama makanan segera.

Burger King tidak memerlukan modal yang banyak bagi memperkenalkan kembali produk terbaharu mereka, ia tidak melibatkan sebarang papan iklan, ciapan berbayar atau agensi pengiklanan. Ia hanya dengan menekan butang like.

NEW Funnel Cake Fries at @BurgerKing pic.twitter.com/gZ39e5QgFi

— Kari Steele (@KariVanHorn) January 30, 2019

Untuk rekod, Burger King telah mengeluarkan pelbagai jenis promosi yang kreatif untuk jenama mereka.

Pada penghujung tahun lalu, Burger King mendedahkan bahawa promosi burger Whopper dilakukan dengan menggunakan produk pesaing, McDonalds yang disembunyikan di belakang burger ikonik mereka – ia bertujuan untuk menunjukkan bahawa Whopper mempunyai saiz yang lebih besar dari Big Mac.

Berikut adalah cerita lain mengenai Burger King. Klik pautan di bawah untuk membaca.

Burger King Tokyo Tinggalkan Mesej ‘Kejam’ Sempena Penutupan McDonalds

Selepas Umum Keluar Dari Keluarga Diraja, Putera Harry Dan Meghan Markle Ditawarkan Kerja Oleh Burger King


Eksperimen Sosial Burger King Ini Bukti Kesedaran Tentang Buli Masih Rendah

Burger King merupakan sebuah franchise makanan segera yang menyediakan burger dengan hidangan enak dan menarik sebagai menu utama mereka.

Sensitif dengan isu buli dikalangan pelajar khasnya di Amerika Syarikat, Burger King tampil dengan satu video eksperimen sosial untuk mengetahui sejauh mana kesedaran masyarakat terhadap kes sosial dunia ini.

Di dalam sebuah video yang dinamakan ‘Bullying Jr.’ ini memaparkan seorang remaja melakukan gurauan kasar terhadap seorang remaja lain. Walaupun kejadian ini berlaku di hadapan mata pelanggan lain, namun mereka mengambil keputusan untuk membiarkan sahaja.

Yang menariknya tentang video ini ialah apabila Burger King melakukan twist terhadap pelanggan dengan menghidangkan signature burger mereka Whopper Jr. yang telah ‘dibuli’ oleh staf restoran.

Hasil daripada eksperimen sosial ini menunjukkan 95% pelanggan membuat aduan terhadap burger mereka yang telah rosak dan 12% pelanggan bertindak mempertahankan pelajar yang kena buli itu tadi.

Terbukti bahawa kesedaran masyarakat masih rendah terhadap jenayah buli. Video yang baik daripada Burger King ini memberi pengajaran kepada kita bahawa dengan membantu memberhentikan jenayah buli, kita dapat menyelamatkan jiwa mangsa yang kena buli.


18 Warga Korea Selatan Dijangkiti Coronavirus Selepas Selesai Ziarah Israel

Korea Selatan pada ketika ini telah menukar level serangan coronavirus kepada ‘Kod Merah’, menjadikannya level tertinggi untuk serangan penyakit selepas selsema H1N1 pada tahun 2009. Pada ketika ini, jumlah kes yang dicatat di Korea Selatan adalah sebanyak 763 kes.

#Israel refuses to allow 130 South Koreans to disembark from Korean Air flight KE957 at Ben-Gurion Airport due to #coronavirus fears.

Nearly 200 Israeli middle school students have been quarantined after they came into contact with tourists that tested positive for CoronaVirus. pic.twitter.com/Gcha7AGlQZ

— Terrence Daniels (Captain Planet) (@Terrence_STR) February 23, 2020

Anntara kes yang menyumbang kepada peningkatan kes coronavirus di negara ini adalah menerusi satu kumpulan warga Korea Selatan yang berkunjung ke Israel bagi tujuan lawatan keagamaan. Daripada 76 warga Korea Selatan, 18 telah disahkan positif.

Dua kumpulan penganut agama Roman Katolik telah pergi membuat lawatan di Israel pada 8 Februari lalu dan mengunjungi kawasan padat dengan pelancong di sana. Seorang wanita berusia 59 tahun menjadi mangsa pertama yang dijangkiti penyakit tersebut selepas beliau demam panas dan mengalami masalah pernafasan.

BREAKING: Israel closes its borders to Japanese and South Korean nationals amid coronavirus spread

— The Spectator Index (@spectatorindex) February 23, 2020

Israel telah mengesahkan kes kedua coronavirus dan pada ketika ini, telah mengharamkan pelancong dari Korea Selatan untuk berkunjung ke negara tersebut sehingga satu tarikh yang tidak diketahui.

Anda juga tidak dinasihatkan untuk ke Korea Selatan pada ketika ini kerana kes Coronavirus difahamkan telah merebak ke seluruh negara termasuk Pulau Jeju.

Sekiranya anda mahu menempah tiket ke Korea Selatan melalui tawaran hebat AirAsia yang sedang berlangsung ketika ini, dinasihatkan untuk memilih tarikh hujung tahun berbanding tarikh awal tahun.

Berikut adalah beberapa spekulasi tentang Coronavirus yang tular di media sosial. Baca lagi tentangnya pada pautan di bawah.

Coronavirus Sudah Diramal Terjadi Sejak 39 Tahun Yang Lalu?

Senator Amerika Syarikat Dakwa Wabak Coronavirus Berasal Dari Makmal Di China

Coronavirus Cetus ‘Panic Buying’ Di Hong Kong, Tisu Tandas Bernilai Lebih RM500 Dirompak


Burger King Hargai Orang ‘Single’, Tawarkan Burger Percuma Untuk Sekeping Gambar Bekas Kekasih

Anda sunyi? Baru ditinggalkan kekasih? Kesian. Tetapi jika anda sekarang berada di New York, anda mungkin bernasib baik apabila Burger King di sana menawarkan satu peluang yang tidak masuk akal, iaitu menukar kenangan bersama bekas kekasih dengan satu burger keluaran mereka.

Pelanggan boleh memilih mana-mana cawangan Burger King di sekitar kota New York dan membawa sebuah kotak yang terkandung gambar bekas kekasih mereka, di sana nanti mereka akan diberikan Whopper sebagai pertukaran – akhirnya bekas kekasih anda berguna.

Bird Of Prey, nama kempen kali ini bersempena tayangan filem Harley Quinn yang dibintangi oleh Margot Robbie. Selain itu, tujuannya adalah untuk memberi rasa penghargaan kepada mereka yang tidak mempunyai kekasih atau baru sahaja ditinggalkan kekasih.

a flame-grilled Whopper is just what Harley Quinn needs to get over her ex-flame. amirite? #burgerquinn

A post shared by  Burger King (@burgerking) on Feb 6, 2020 at 7:03am PST

“Hari Valentine ini, tiada siapa memerlukan The Joker apabila anda boleh memeluk seorang Raja itu,” kata Burger King dalam kenyataan akhbar. “Dalam perkongsian baru dengan Warner Bros Pictures dan filem baru mereka ‘Birds of Prey (And the Fantabulous Emancipation One Harley Quinn), Burger King mahu merayakan Hari Anti-Valentine demi Harley Quinn.’

Jadi, buat rakyat Malaysia yang membaca tulisan ini dan berada di New York, jika anda sunyi dan tidak mempunyai kekasih. Ini adalah peluang anda untuk menukarkan kenangan bersama kekasih anda untuk sebuah karya agung Burger King, Whopper.

Terdahulu, Burger King telah melakukan satu trick marketing yang bijak dan tidak memerlukan sebarang kos. Klik pautan di bawah untuk membaca.

Burger King Ajar Teknik ‘Marketing’ Tanpa Menggunakan Sebarang Modal

Burger King Tokyo Tinggalkan Mesej ‘Kejam’ Sempena Penutupan McDonalds


Burger King ‘Lancar’ Menu Khas Chocolate Whopper

Burger King tidak pernah mengecewakan. Burger King Malaysia semalam berkongsi satu video tentang ‘menu baharu’ mereka, Chocolate Whopper. Ianya hanya akan ‘dijual’ pada hari esok sahaja.

Menu ini langsung tidak menggunakan daging, sebaliknya diperbuat daripada coklat yang dipanggang dan ditabur di atasnya coklat putih bersama raspberry syrup yang semestinya buat anda terliur.

Namun anda pasti kecewa dengan berita ini. Ini hanyalah gimik atau troll Burger King sempena 1 April esok. Ini bukanlah kali pertama Burger King melancarkan produk khas untuk bulan April. Kentang ini juga antara produk yang pernah ‘dijual’ Burger King sebelum ini.

Kalau anda rasa nak kenakan rakan hari esok, tunjuk gambar ini dan minta mereka buat pesanan burger ini esok. Sekali lagi Burger king tidak pernah mengecewakan dan burger ini memang nampak sedap.


Burger King Malaysia Jalin Kerjasama Dengan PlayStation, Pelanggan Bakal Dapat PS5 Percuma?

Memiliki Playstation 5 (PS5) adalah impian bagi sebahagian rakyat Malaysia, dengan situasi pandemik dan arahan untuk kekal di rumah, sudah pasti masa yang terluang ini akan dihabiskan untuk bermain permainan video.

Terbaharu, melalui muat naik yang dibuat pada hari ini, Burger King Malaysia telah mengumumkan sesuatu yang pasti akan menarik minat para pemain permainan video di Malaysia.

Tidak pasti adakah ini kerjasama terbaharu Burger King Malaysia dengan PlayStation, tetapi melalui ruangan komen, ramai pelanggan Burger King Malaysia yang sudah tidak sabar menunggu pengumuman yang bakal di buat pada 22.01.2021.

“Impian pasti akan jadi kenyataan. Nantikan,” tulis Burger King Malaysia di Facebook rasmi mereka bersama-sama dengan sekeping gambar dengan tulisan besar, “Akan datang”.

Teka teki apakah kejutan yang bakal dibuat oleh Burger King telah menarik ramai netizen. Ada yang menjangkakan bahawa Burger King akan memberi PS5 percuma kepada pelanggan yang bertuah.

Terdahulu, Business Insider melaporkan pada 16 Oktober 2020 yang lalu bahawa Burger King di Amerika Syarikat akan memberi 1,000 unit PS5 kepada 1,000 pelanggan yang bertuah.

Selain itu, laporan itu turut menyatakan bahawa pelanggan juga akan mendapat permainan video percuma seperti “Sackboy: A Big Adventure” atau “Demon’s Souls”, bersama dengan 1,000 kod untuk langganan PlayStation Now selama tiga bulan.

Tidak pasti sama ada perkara yang sama akan dilakukan oleh Burger King Malaysia, namun jika benar, ia pasti akan menjadi rebutan buat peminat PS5 di Malaysia.

Terdahulu, ekonomi serba tak menentu, Burger King bantu promosi burger McDonald. Klik pautan di bawah untuk membaca.

Ekonomi Serba Tak Menentu, Burger King Bantu ‘Promosi’ Burger McDonald’s

Wendy’s ‘Hina’ Burger Kentang Goreng Keluaran Burger King

Burger King Perkenalkan Menu ‘Mozarella King’ Khas Buat Penggemar Keju Mulai Hari Ini


Burger King Perkenalkan Menu ‘Mozarella King’ Khas Buat Penggemar Keju Mulai Hari Ini

Siapa sini peminat keju? Pastinya berita ini akan membuatkan anda senyum sampai ke telinga dan juga terliur.

Burger King baru sahaja perkenalkan menu ‘Mozarella King’ khas buat penggemar keju. Menu istimewa ini hadir dengan dua variasi iaitu Mozarella Tendercrisp bagi ada yang suka daging ayam dan Mozarella XL Beef untuk anda yang gemarkan daging lembu.

Gabungan keju Mozarella, Amerika, Swiss dan Nachos pasti akan buat memukau deria rasa pada satu suapan. Untuk pengetahuan anda, burger Mozarella King ini sudah mula dijual mulai hari ini di kesemua cawangan Burger King. Dapatkan segera menu ini sebelum habis terjual seperti Hershey’s Sundae Pie.

Sementara itu, kami kongsikan beberapa artikel berkaitan Burger King pada pautan di bawah ini.

Selepas 4 Tahun, Burger King Kembalikan Menu ‘Legend’ Kegemaran Ramai Mulai Esok

Lembut Dan Enak, Pencuci Mulut ‘Soft Crepe Skin’ Sudah Mula Dijual Di FamilyMart


Burger King Tokyo Tinggalkan Mesej ‘Kejam’ Sempena Penutupan McDonalds

Kita selalu disajikan dengan perang di antara jenama makanan segera bagi merebut takhta sebagai jenama paling menjadi pilihan. Mereka akan bergaduh membalas kata dengan beberapa trick media bagi menarik perhatian orang.

Tetapi, tidak semua jenama mampu bertahan dengan perang ini. Ada bayaran yang perlu dilunaskan.

Seperti jenama rangkaian makanan segera terbesar di dunia, McDonalds yang terpaksa menutup perniagaan mereka di Akibahara Tokyo. Media tempatan kebanyakkan melaporkan bahawa ia adalah kejadian yang berlaku ‘sekali dalam berpuluh tahun’.

Ada logiknya laporan itu selepas mengambil kira jenama dan juga persekitaraan cawangan yang terletak di satu daerah kota Tokyo yang selalu sibuk dengan jutaan pelancong.

Untuk info, Akibahara adalah pusat membeli-belah barangan elektronik dan juga tempat kegilaan para peminat anime sejak 22 tahun yang lalu.

Apabila kejadian ini berlaku, kebanyakkan pemerhati merungkaikan bahawa McDonalds mungkin tidak tahan dengan ‘tekanan’ berada dekat dengan pesaing mereka Burger King – hanya dipisahkan dengan dua kedai.

Penutupan McDonalds disambut dengan bijak oleh Burger King apabila merakamkan ucapan penghargaan kepada McDonalds yang telah berkhidmat sejak dua dekad lalu. Namun dilaporkan bahawa ucapan itu sebenarnya mempunyai mesej yang tersembunyi, Sora News 24 melaporkan bahawa jika di baca terbalik ucapan itu, ia sebenarnya berbunyi ‘kemenangan adalah milik kita’.

Terbaharu, melalui satu ciapan oleh pengguna Twitter, @ESP_Believe_777 melaporkan bahawa satu papan tanda baharu sudah dinaikkan oleh Burger King.

あーあ、秋葉原のバーガーキングの縦読み差し替えになっちゃった。ユーモア通じない人多いのかな・・・差し替えも含めたバーキンの考えならクレバー過ぎる。 pic.twitter.com/MJyTRzHium

— 団長＠萌え様P 2/9 ワンフェス (@ESP_Believe_777) February 1, 2020

Poster baharu itu menunjukkan seorang pekerja Burger King menunduk sebagai tanda hormat. Manakala di sebelahnya terdapat mesej, “Terima kasih untuk 22 tahun.

“Kita berada di antara satu sama lain, seperti keluli mengasah keluli, apa yang kita lakukan bersaing dengan baik seperti seorang rakan. Tetapi di akhirnya nasib nanti akan membuatkan kita sedih. Sehingga kini, anda adalah kehadiran yang tidak berubah di sekitar [tidak dapat dibaca]. Terima kasih untuk senyuman 22 tahun Baik [tidak boleh dibaca], dan kami akan terus melakukan yang terbaik lagi esok.

Malangnya, cahaya mengaburkan beberapa perkataan. Inti keseluruhan masih cukup mudah untuk dipahami, namun, masih wujudkah mesej tersembunyi? Ya, terdapat mesej tersembunyi di dalam kenyataan terbaharu Burger King ini, dan ia adalah ‘kami tidak akan lupakan anda’.

Pemerhati menyatakan bahawa jika dilihat dengan teliti tulisan Jepun itu, anda akan menjumpai satu ayat yang jika di baca dengan menegak akan menjadi Wasurenai yo iaitu ‘kami tidak akan lupakan anda’.

Mesej Burger King kali ini dilihat lebih kepada menghargai pesaingnya dan menganggap bahawa tidak kira betapa lama pun mereka berperang. Mereka sebenarnya sedang saling membantu di antara satu sama lain.

Baca cerita lain mengenai McDonalds dan Burger King. Klik pautan di bawah.

Selepas Umum Keluar Dari Keluarga Diraja, Putera Harry Dan Meghan Markle Ditawarkan Kerja Oleh Burger King

Jadikan McDonald’s Tempat ‘Study’, Pelajar Ditegur Supaya Hormati Pelanggan Lain


Burger McDonalds Edisi Khas ‘Angry Birds’ Ini Sungguh Menarik

Macam-macam cara McDonald’s menjual produk mereka. Sempena Angry Birds The Movie, McDonald’s China memperkenalkan burger edisi khas Angry Birds, The Naughty Green Pork Burger dan Super Red Burger.

Burger ini dihasilkan bersempena watak-watak yang ada dalam filem Angry Birds. Kalau anda pernah main game Angry Birds, pasti kenal warna-warna burung yang ada dalam game itu.

Sebab ianya pork burger, jadi anda yang Muslim tidak boleh cuba burger ini. Nampak menarik warna roti berger edisi khas Angry Bird ni. Memang berjaya betul gimik pemasaran McDonald’s kali ini.


Burger ‘Perisa’ Nasi Lemak Mula Dijual Di McDonald Singapura Bermula Hari Ini

Jika anda berasa sangsi dan aneh selepas membaca tajuk yang dikeluarkan, anda sebenarnya tidak silap. Menjelang tarikh 13 Julai iaitu hari ini bersempena dengan Hari Kebangsaan Singapura, Mcdonald Singapore telah memilih untuk mengeluarkan menu edisi terhad.

Bersoal tentang menu, Mcdonald Singapore memilih untuk menggabungkan menu western dan selera tempatan sekaligus bagi menyajikan kelainan buat para pelanggan.

Menu yang paling ‘menangkap’ mata orang ramai pada kali ini adalah Burger Nasi Lemak. Ya, sebuah burger yang diisi dengan beberapa bahan nasi lemak, telur goreng dan diapit bersama dua roti yang empuk.

Sekiranya anda berfikir menu yang ditawarkan tidak cukup untuk menggambarkan selera tempatan, Mcdonald Singapura turut menawarkan McFlurry berperisa cendol serta ais-krim gula melaka sebagai hidangan pemanis mulut.

Buat anda yang curious atau ingin merasa dengan sendirinya bagaimana rasa burger apabila bergabung dengan nasi lemak, ayuh cuba dengan segera kerana menu ini cuma terdapat di McDonald Singapura dan ditawarkan dalam masa terhad sahaja.

Agak-agak apa pula kelainan yang bakal dibawa oleh McDonald Malaysia sekiranya ingin menawarkan menu yang rare buat para pelanggan.


Vocket Makan: Burger Nasi Lemak Ayam Rendang Di myBurgerLab

Disebalik tularnya Burger Nasi Lemak daripada McDonald’s Singapura, Bella nampaknya telah memilih destinasi yang lebih dekat dengan mencuba hidangan yang seakan sama iaitu Burger Nasi Lemak Ayam Rendang. Terletak di Petaling Jaya, Selangor, myBurgerLab berjaya menawarkan pelbagai hidangan burger dengan memfokuskan kepada charcoal burger iaitu burger dengan roti bewarna hitam.